
4. jemnih 


Aulorski bonorar Od ove knjige 
poklunja se familijama bosanskih šebic 

MEJTAŠ I VODICA 
(1980) 


Magjci Džemili 


AUTOPORTRET 


"Zemja zemju jubi. Zemja zemju jubi. 
Dojde zla driigga, pa je pojubi. 

Dojde dobra, pa je odjubi. 

Hej', Marija, zove te kadija 

na ražani kolač 

pod glogov pokrivač! 

Veledalin amin!x") 


Tu, od vodice do mrtvoga lišća, 

tu su rajske bašče — pćelinja ulišća, 

tu je ko krv ruža, tu slasti — pred rovom, 
tu su ogrnuti zijevom zmijskih usta 

i zemlje cjelovom. 


Od klice do triješća: 
kolopleti zmija, 

strvlji vonj iz hadnog piješća, 
poljupci ko ambrozija. 


%) Ovo treba tri puta nadtšak proučiti nad zmijskom travom 
kojom ćemo pomazati ranu gdje nas je dušmanka pecila. 

MEJTAŠ I VODICA 


U davne dane 

Devet divojaka 

Hajine pralo na studenu zdencu. 
Pratjaća, pisma 

T obline jedre 

Nosile okladu sunćevu prvjencu. 


Selo se njhovo 
Suhodolom zvalo. 
Muškadija plug, mlin i pušku u šake. 


Ženska pak ćejad 
Kvas i nabijaću 
Pa rađaj drćajnu dižući destake. 


A jutro jedno 
Svanulo brez sela, 
Svanulo brez kršnih ranoranilica. 


Ostao mejtaš 
Da za selo kaže, 
Da opjeva cure — ostala vodica. 

MAŠETA 


Košćicama mrtvim u njihovom snu 
da ništa ne smeta — 

dovukle su šake ženske 

sedrena mašeta. 


Na grobove pomećana, 

potlje išarana: 

nožnim petam' i prstima nožnim, 
papcima i vrhovima rožnim, 
zvizdom, misecom i granćicom, 
sabjom, kjućom i bosanćicom. 


SABLJA 


Ako si me viđao crvenu, 
vađenu iz mesa, 
bilo je za dušu. 


Sada meso čuvam, duši kolan stežem, 
iako sam samo slika u kamenu. 


VRANJA STINA 


H 


Samo vrane 

Nedohrane 

Svojom grajom iz grkljana 
Pohode je sa svih strana 


U litice 

Ove ptice 

Žalobitne 

Legla vinu: 

Da im porod zgoluždravi 
Al da nikad ne napusti 
Vranju stinu 

DOME DAVUDOV 
(1989) 

Spasi me, Bože: vode mi do grla dođoše! 
Ne predaj jastrebu život grlice svoje! 
Stari zavjet, Psalmi: 69 2) 1 74 (19) 


--. 1 sjeti se roba Našeg Davuda... 

Mi smo brda potčinili da zajedno s njime kliču 
. Bogu 

prije nego što Sunce zađe i poslije pošto grane 


a i ptice okupljene... 
Kur'an, Sad. 17—19 


Budi zahvalan, dome Davudov. I reci: došla je 
istina. 


Kur'an (parafraza Meše Selimovića u Dervišu) 

TAJNE 


TAJNE 


Na nebu blješte zvijezde, na zemlji blješte 
tajne. . 

Na nebu — žetelice Sunca, na zemlji — 
žetelice Smrti. 


Pogledam u nebo, razgledđam po zemlji 
pa se nadnosim nad svojim bunarom. 


MISTICI 


Hilmi Neimarliji 
S ma koje došle strane, 

budna je čim ćepenke navuku oči, 
druge se tek pomaljaju... 


Al Vječnost mnoštvo ne trpi/ jednu po jednu 
u naručaju 


spušta... 
Dva-tri svjedoka u Beskraju 


BREZA, NEVJESTA 


Nisu tvoji nisu tvoji ni grane ni lišće 
Ni korijen ni stablo bijelo ni u njemu sok 
Sve ćeš predat proscima što uz tebe dršću 


Kad ti srce skobi misao rastanka 
Zadrhtiš za svojim lišćem 
Zadrhtiš pred svojom smrću. 

ZEKERIYYA 


Kur'an, XIX: 1—11 


Tu, gdje iz smrti besmrt raste, 
nu! — slap života slijeva se: 
stablo, što truhne, vječnost kuša. 


Osim Vatre, što spaja nas, 
i koraka kad brižno tapaš, 
ja čujem i onaj Riiha šapat: 
(Hu! Ha! plamenja duša!) 


čovjek je zaehra—zrno—stablo—klas. 


AGISTOS 


Suncokret povija vrat od roda 
Sjemenke su pune slači 

I premda licem za Suncem hoda 
Svakim je danom mrači. 

Voće dovršava zrijenje, počinje da rudi. 
Sunčevljem se čaške goste. 


Lepršanje tek pred suton živne. 


Sve što se pojilo iz nebeskih grudi 
Prestati će, ko smjerni kad zaposte, 
U šadrvanu agistosa 

Na čijem vršju ijeto tihne. 

RAZGOVOR U VASIONI 


Dva meleka smrti sreli se sred Kevna, 
Gdje Lotos dijeli dva svijeta drevna. — 


vKud si poši?xa drugar upita drugara. 
vDa prolijem prdvodur s vrha crepuljara. 


U Halepu Fulan s jednim grijehom leži, 
Džan mu puče da se žeticom osvježi. 


Još jedan mu grijeh prije smrti sahne. 
Prevrnuću kofu — nek za njom uzdahne! 


A ti kud ćeš?e istim ga pitanjem dočeka. 
"Da donesem ribu iz mora daleka. 


U Halepu umire Fulan s dobrom jednim, 
A zulumćar teški! Zlo čineć — osijedi. 


Hoću da mu'život u slasti se svrši, 
Da mu ono dobro ko travku osušim. 


MASLAČAK 


Putuješ jutros 

Preko bijela svijeta 

Kao Alija preko Torlakovca: 
Nosiš svoju odsječenu glavu 


Mora da si poludio 
Lutvo blento gdje ti je samar 


Gdje li će te sestra ugledati? 


NEVJESTINA NOĆ 


Čitajući Ramija 


Kako dan odmiče 
maslačci sklapaju svoje žute oči. 


Uskoro će lotos Mjeseca 
izbudit maslačke po bari noći. 

Pade mrak Ali to zapravo ništa nije palo 
To je samo u dliji sunčevlja nestalo. 


MJESEČEVA MIJENA 


I tako on — slijepac — pluta 
Pervazom dvadeset i osam puta 
Svaku se noć okruni malo 
sprva u destak ne bi stao 

Sve manji biva kad se zakoluta 


Čežnjom je on obavijen 

Od elifa pa do harfa svijeh 

Na putu gubi što je imao 

Sjem svjetla — jer mu ga Drugi dao —; 
Pa dođe ko palme grana svijen 


(Ke—l-— urdžlini—I—gadim) 

I sam se tako raspolim 

Iz noći u noć: bent sam i brana 
Mnogo izbacih iz svoga majdana 
I neću ašov da ostavim 


Dok ne izronim suh — preda Te: 
Tanak i bijele pozlate 

Ne ja već Nebo da zasjaji 

Takvi su moji umiraji 

Kad jezdim u yegin — pred kanate. 


ZE 


PRVI MIRADŽ 


(PUTOVANJE POSLANIKA 
IDRISA—ALEYHI'S-SELAM — 
IZ ZEMNOG U BESMRTNI 
ŽIVOT I PONOVNI POVRATAK 
NA DUNYA) 


Ploečuti hikaju kad jedan gost bahnu 
Pred kuću, baš kada Sunce s visine 
Nebeske nage kola nizastranu. 
Uljudno zovnu s kapije: —-Mumine! 
Ko zove nek uđe ljepše odvratih. 
Bradu prvo od tijela mu spazih, 

A zatim žaku, gdje ponos si strati: 
Stajćo je zelen, okrenut magazi, 
Kokono prosjak nikad staje nije! 
Srce mi reče: Ovaj ko da mi je... 

I više nego člidih ja se njemu, 

On se mome snebivo je svemu. 

IT ri su nas dana u čudu obrela. 

Na svaku moju —on je više davć, 

Ne zbora, već šutnje. I zavaravO 

Me kad sam od svake vrste jela 

Pred njegove prste, siromah, doturć. 

Nit tiče nit miče, već povazdan dvćri 

I upalim očima koluto je šturo. 

, Bože, čudna stvora,' u sebi govorih. 
'Jelovo Tvoj znak il me nečim kušaš. 
Otrpiti svašta svikla mi je duša, 

Al ovo?... Promjenuh il mi sihr se sprema! 
Javi Se: da znam da s njima posla nejmam" 


u! rećega dana — kad sam se i nado— 
Vidjeh da mi gledom išareti. 

KO onaj što zna da skoro mu je mrijeti, 
Tako je polahko zjenicu priknado 

U ćošak oka: shvatih da bi išć. 

Da ga odbijam, nisam voljan bio. 
Rado bih srca poplavu svog stišć, 

Ali bih i klupko razmrsiti htio! 

I krenusmo. Ko reče: Prag je najveća 
Planina kada puta pozove nas sreća — 
Nije mudar bio. Hitro iskoracih 

Iz kanata, pogled unatrag ne baciv. 


G dje prestaju kuće a počinje njiva 
Udarismo ko dva odmorna šetača. 
Šenicom je vodila jedna sredokraća, 

A druga niz grmlje, koje ju sakriva. 
Najednom u žito ko mače zavrnu, 

Tri klasa iščupa iz pristrančice! 

— S Imenom koje snagu daje zrnu, 
Mogu li pojesti ovo šeničice?— 
Polešurah i umal se ne svalih 

Od čudna mu glasa. Promucah:—Halali, 
Ne shvaćam. Šta reče? Ko si? Kako sudiš?— 
Samo se nasmija, al ne kao ljudi 

eć takvim smiješkom koji svega mene 
Obasja. Učini mi se: stog drhture 
Klasja vali Zareć se, i jure 

Plavit nas u moru šenice zelene. 

Pa kako, bolan, sad haram=da jedeš— 
Jer ovo je tuđe mlivo, mal i riđa — 

A kod mene mrve tri dana ne htjede? 
, Kako je Ademu tuđa voćka slađa! 
Kako pomiriti — Bože mi oprosti— 
U jednom biću dvije suprotnosti?" 

U sebi mišljah i, da se ne odam, 
Pustih da on igri konac poda. 


Slusaj — reče snova — Učeni, Idrise, 
Čas je da se otkrije mog posjeta svrha! 
Bez smokvina lista hodam i trbuha, 

A što zborim — zasad, to je dalo mi se. 
Ja nisam insđn, premda sad mu sličim! 
Ne plaši se: ni džin nijesam proklet! 
Vršim naređeno, i to me diči. 

Ja sam, Idrise, Azrail, meleku 'l-mewt!— 
Većega trenutka nikad ne imađah 
Otkad me zadoji blizankinja mlađa: 
Oko mene vrtiše se i polje i dl. 


Ya Azim,...Subhanallah.... bez glasa sam ridć6. 

Š to je život splajo sad se povlačilo 
KG rijeka na kojoj sagradiše branu: 
Korito još mokro, al dotok presahnu 

I ušće svu vodu u sebe salilo. 

Ko po zemlji gleda nevidljive znake 

I nebesma šalje svoj pogled molećiv 
Očekujući mog gosta korake, 

Taj će kao i ja u tom trenu reći: 

Danas —kć i jučer — ja sam Haggu predan. 
Zar je važno kad će podignut se pćrda 
Ako znamo da nam košuljicu stere 

U novom rođenju život — bez matere? 


P rošli su sati otkad ne izustih 
Riječi, već stajah u trncima, skrhan, 

I pitajuć se: Koja li će prva 

TJavit mi se slika: rajski san il pusti 
Paklenski prizor čovječanske groze? 
Misleći na Milost, ovu drugu željeh 
Jer znadoh za sudbu Ademove loze: 
Tmine i Svjetla imamo naselje. 

Onaj ko Vrta dobiće radosti 

Vidi se u Ognju — ščeg mu lede kosti!—, 
Pa kad mine prizor užasne gehenne, 
Odahne kad dušu u sred hlada prene. 

A ko...—sakloni, Bože, jadne sudbe te'— 
Taj ugleda se u dibi i bostanu, 

Al pčela što je rila takvu hranu 
Uskoro se smrzne od Riječi svete: 
;Voljela si slasti Iblisa prolazne, 

A nu tvoje časti, premda kapcu pihnu! 
Pij sad kapljevinu žestoke ti kazne!" 

I ona uzdahne okusiv gorčinu, 

Al više od žala za onim što nesta 

KG varka, tu, kraj samrtnog mjesta. 

S ruke na rriku, teneširom, ploveć: 

Ne nos'te me!—ispod bijela beza zove. 


NN ikakva habera ne bi od meleća! 
Moj dost me gledaše sjajem oka puna 
I ne htijući dodat jednog truna 
Tovaru što pritiskao je pleća. 

Što šutiš, Učeni?— još toliko reče. 
Onaj koga voliš, Ko te poduči, 

Zna dobro šta te ovih sati peče!— 
Ugrabih zgodu ter mu se prikučih: 
Azraile,—mir ti, mir na tvoja djela— 
Sve zalogaje dunjalučkih zdjela 

Kuš6 sam, džan mi ni za čim ne žudi, 
I više saznah nego drugi ljudi 

1 odabran sam bio među njima, 
Otac mi bje Adem, sastavljen od biti 
Zemne, miomiris Neba plemeniti, 

'Ilm mi je slazio u Listovima,— 

Pa ipak...nešto bih još okusiti htio! 
Reci—Azrail će. — Zapovijeđeno mi je, 
Jer ti si Rabbu tolko mio bio, 

Da Ruh ti ne uzmem iza busije! 

O, moj Azraile, o,meleke časni, 

Da li bi mogo dat mi bardak hasni 

Ali — da mi dušu opet natrag vrneš: 
Da koprenu izmeđ dva života strgnem? 


Ukceni, jedno vara ti sve um: 


Niučem mi sloboda nije dana. 
Šta želiš, nosiću do Arš—i Rahmiana, 
Pa kako On rekne. Budi —Fe yekun!— 


I dok dlanom o dlan, dok trah krmelje, 


U njivi stajah sam, još u čudu. 
Razabirući od pljeve zrnevlje, 

Čekao sam sudbu, veliku i hudu! 
Čekao sam vakat kada pruži sjena 
Dvije i pol mjere do ispod koljena, 
Kad je u zevalu umanjena bila: 

Tada nas od Kandži štite Spasa krila! 

zbilja: u taj vakat ikindije 


U istom odijelu, preblage ččhre, 

S licem na kojem baš nijedne zčhrč 
Ne bje ljudske, što svukud sipa osmijeh, 
Vrati se mom vidu: opet me plahnu! 
O, Bože, kako, kada god dva mora 
Smiješaju vode toza i sa gora, 
Pregradak stoji: slatka neće slanu! 
Stajasmo dugo znajući da šutnja 
Nekad kaže više nego riječ mutna. 
Po njegovoj čehri ja sam jasno shvato 
Da je moje gvožđe za rubin prodato! 


IN jedan dvonožac što ga zače žena 
Uljudnosti takve nit vidje nit ima! 
Blagoslov je sijo mrtvu i žićima 

KO orač zrno na tla ziraćena. 

Nukah ga na čin, da ne kvarim hatar: 


—Deder, Azražile, — rekoh punim grlom. 


Jer obuze me snaga nepoznata 

Čim izdahnuh ime Hayya, Neumrlog. 

O, dunya, stani: još jednom da svijem 
Pogled na tebi: kratak si, al lijep! 

Zemlja krenu nebu, na tle kubbe pade:— 
Osim smrtnih muka sve živo nestade! 

Nase vrijeme mjeri unutrašnji sat, 
Čas muke duži je negoli dan nekom. 
Kad presta potezanje, hropac i bahat, 
Nepregledni mrak čeko me daleko! 
Al mjesto da tim pustopoljem plivam 
Do kolibe sa samo dva aršina, 

Gdje pod i strop su žuta jelovina, 
Pred očima se poče razdanjivat. 

S visina je moja mrtvačka ptica 
Gledala kafez driješenih uzica: 
Zgrčene noge, kojima sam trzć, 

I nos, gdje se tužan vršaj svrzo! 

nebeske krošnje poče da ulijeće 
Kroz odžak, gdje slobodu lijeta gubi: 
Sastanak koji damare pokreće, 

Prah trepće dok ga Živa Voda ljubi. 
Ponovo začuh, ščeg me drhat spopć, 
Azrail Hayya slavi i veliča. 

Ja za njim počeh učiti i kričat 

KG prvi put kad čelom tupnuh o pod. 
I ponovo na srce 'ilma mehlem privih: 
Samo On jeste, sve drugo je privid. 
On je voda koja teče od iskona, 

Sve drugo je Njene površine pjena! 


., 


IAldemov sine, — tada Azrail će — 


Blagoslov i mir darivao nam On!— 
Kakvo ti je iz ibrika smrtno piće? 
Jesi 1 se razgalio il si jošter bon? 

— O, moj Azraile, — mir i s tobom bio!— 
Kajem se što mi dvaput mrijet valja! 
Da si kasap, koji hajvana kobalja, 
Nikadarce kazne ne bi odgorio! 

Ali ti si melek, kome moć je data 

I kome je kušnja svaka nepoznata. 
Tvoja čast je; Rabbu živjet u posluhu, 
Moja: kroz trnje jahat na svom Rriihu. 


Oo što kušah..., u što bijah upć: 


Kao da mi kožu zguli iz pora! 

Iz povjesma vune trn si bodljav čupćo! 
Duša ko brdo, a džovda kć orah! 

Zar takav čemer, o, meleku 'I—mewte, 
Svaki insdn mora ispit pred Berzehom? 
Zar smo se tolko tovarili grijehom 

II su smrtne muke spram časti svete? 
Upitani zna kolik taj što pita! 

Zemlja je, Učeni, tajnama prekrita! 
Svaka vrsta štije tajne one sfere 
Narav božanska dokle joj se stere! 

MIURADŽ POSLANIKA 
MUHAMMEDA — 
ALEYHIDS—SELAM—, 
KRUNE SVEGA STVORENOGA 


Po Sabitu Alaud-dinu el - Užičeviju el - Bosneviju 


(Sv treperih od drhtavice blage, 
Srce je zborilo, samo sebi, muklo — 
Tako da dvojih da 1 odmahnut rukom 
II ozbiljno uzet te poruke drage. 

Bio sam pripravan, lagahan ko perce. 
Ne čuh zvuka, nogama ne hodah. 
Subhdnu sa srca cijelo biće podah, 
Osuših i grlo i jezik i nepce. 

Plašt večeri je sa visina grno, 

A to svjetlost sipaše kroz rešeto crno. 
Mlada prekri lice rumenim duvakom, 
A dragulje prosu sluga Čarobnjakov! 


DJETE 


(...Pa pogledah: more bez kraja se iskri 
I lađa na njem — bi mi sasvim blizu — 
Mivke svakojake u grozdu i nizu 

A ptica jedna letaše: fr! fr! i 

U kljun stavi kdis koliko dvje mrve. 

— Maniju ovom rad bih bio znati! — 
Rekoh a nova obasja me rumen. 

Glas viš mene reče: — To more, Umiljati, 
Milost je, a drugo sam rastumači! 
Zadrhtah, znoj me oblivaše sve jači! 

U oči i srce sav se sjaj taj stoči: 

Žiće mi ko larva iz sebe tad kroči!) 

MLADICE SA 
SEMERKANDSKE ŠEFTELIJE 


Godinama sam išao u Fojnicu. 

Slušao sam ga sve do iza ponoći, 

a kući se vraćao prije izlaska sunca. 

Ubirao sam zrna s hrpe 

na koju je on četerest godina vukao s guvna 
po Fojnici, Sarajevu, Istanbulu, Konji, 
Bagdadu, Buhari i Semerkandu. 


Imadoh djevojku u obližnjem selu 

i zaboravih je. 

Mladičak bijah, a zaronih u dubine sedam 
mora 

da vadim koralje. 

Kiša Božije milosti ne prestaje da pada: 
vijesti s Najbližeg Nebeskog Prijestolja 
prvo su njemu silazile: 

bio je kutbu—m—aktab učleri: 

od trojice — kutb svoga vremena! 

Ja sam to jedini znao. 


Jedne zore, na rastanku mi reče: 

vŠejh Sirri, uzeo si dosta, sad imadeš ključ. 
Ja sam imao tebe jednoga, 

a ti ćeš ih imati na stotinefe 

Tako i bi. 


Uskoro je preselio — Bog mu posvetio tajnu. 
Mladice sa semerkandske šeftelije 

olistale su u Bosni, 

pod vedrim nebom njezinim. 


ŠKOLJKA 


U 


ŠKOLJKA 


U meni šumi moje more. 


Ko zbori? — Ne vidim, a slušam romore. 


Od glasova bisere vajam fine; 
svi niču u meni — cvatu u bokore! 

GRAD 


Jedan grad je zakapijan — visoke tvrđave — 
Tu te čuvam, 0, plamene čiraka! 

Napuknu li kapije — ili se provale —, 
daleko ću past od tebe — u magaze mraka. 


JEDNA KLICA 


Ti pogledaj proljeće — kako raste bilje: 
travka, vriježa — jednu klicu vija! 

Šta li zbori — šta romori — zemaljsko rastinje? 
Šapor, šapor — čuh lijesku kad se svija. 

DVA VJETRA 


Ti pogledaj proljeće i pogledaj jesen: 

dva se vjetra — kano dan i noć — smijene. 
Vjetar života puhne — zelčn nam donese; 
S vjetrom smrti opada list, uđe stud u vene. 


RIJEKA I DRVO 


Ako parnu kiše pa rijeka nabuja — 

ti zakači drvo što se njom kotrlja. 

Ali — znaj — ti ne daješ lijepe ni ružne hođe! 
Što ugrabiš — tvoje je — nemoj da kraj tebe prođe! 

ŽETELICA 


Po nebu i zemlji žetelica žanje. 

Kad počinje noćca a kada svitanje? — 
premalo je za to Lukmanovo znanje! 
Svakog časa jedan klas je manje! 

DRAGA 


Draga, nemoj me ostaviti ako ti ne dođem! — 
naša ljubav ne smije da bude pa prođe. 

Moj konjic je ponekad zađeman i bolan, 

a kako na pute bez njega da pođem? 


PILJAK 


A zašto bih plakao? Za čim suze liti 
kad će ionako radost bol smijeniti? 
Ljubav moje drage veća je od moje: 
ona je more — a ja piljak sitni. 


PTICA 


Kako mirno leti dok je blizu zemlje, 
a kako vrluda čim se u vis penje! 

U visini oštar vjetar je zanese: 
uhvati me zima opake vesvese! 


SVRAKA 


Crnu i bijelu boju ja imadem. 

Crna preteže, bijela — pramen brade. 
Svugdje glavu zabodem, a opet sam čista! 
Ak! ak! ak! — samo reći znadem. 

BLATO 


— Pa ipak je čovjek u blatu povijen! 
— On od blata jeste a da blato nije: 
Ako rukom praha dodirneš zemljana, 
opraćeš je jer je ruka uprljana. 


LEPTIR 


Naslikah leptira i njegove šare; 

niz krila mu prostrh raznobojno tkanje. 
Naslikah mu bašču, šimšir, kukur'jek, — 
ali ne naslikah živo lepršanje! 


ČIRAK 


Jednom je bila duša — nije bilo tijela. 
Kako i kad je — hida — doletjela? 


Jednom će biti tijelo — neće biti duše: 


Ugasite čirak: zora zabr'jeljela! 

CIJELA PRIČA 


Jednom je bila duša — nije bilo tijela. 
Jednom su bili skupa — do ćefin-od 'jela. 
Jednom će biti tijelo — neće biti duše. 
Drugi puta skupa — tek je priča c'jela! 


SOLUFI 


Demiri zaklonili Tvoje lijepo lice! 


O Tebi mi pričaju, ja Znam da sve lažu: 


Tvoje lice ne mogu ničim da prikažu! 
Al mom srcu solufi o Tebi sve kažu! 


ČUVAR VRTA 


Da li si me ostavila? Plačem sve do zore! 
Sunce ne izlazi premda tice zbore. 
Čuvar vrta — sklupčan ispred praga — 
čeka da ga Širin služiti pozove. 

KONACI 


Dan za danom, noć za noćim kreće. 
Kolovoz i putnik na konake gdje će? 
Ko je spavo — taj je bez konaka! 

Ko je budan — ni spavati neće! 


TABUT 
(salla) 


Tabut je samar, a mi smo jahači. 
Cefini su ruho, a mi nagizdači. 

Sve na svijetu pije čašu smrtne vode; 
kabur je koliba, svi ka njojzi hode. 

ČADORDŽIJA 


Ne dvorim rindane niti vino pijem, 

a ipak se držim mudrog Cadordžije. 

Što si, bolan, Omere, igrao se vatrom? — 
Osim mene niko shvatio te nije. 


ALIFAKOVAC 

S TREBEVIĆA 


Kako si ljupko, o, drago Sarajevo, 
o, građe svih uzdaha, 
kad te čovjek gleda sa visine! 


Kako si mirno kad te odbijem 
od svojijeh grudi. 


Bez zla, 
koje te nagriza kao hrđa sud. 


Samo pjegice smrti na tvome licu, 
i podlakticama. 

ALIFAKOVAC 


Baščo mrtvih 


Tvoji nišani: svatovi 

Tvoja bjelina: njihova pjesma 

Onaj ko te s pendžera gleda: djevojka 
Mladoženja dolazi kad se niko ne nada. 

II 


Budan! a Sarajevo — u dolini — spi. 

Proljeće u šetnji. Kamen nijemog sela. 
Odijeljen od gložnje i računa ljudskih. 
Na griješnoj zemlji: Božja slova bijela. 


U svetoj tišini zbore zikir šaptom: 

Sjeti se! Probudi svoj Rah! 

nišani što vjerno bdiju na tom 
brijegu 


nad onim što ih zeman-huj 
iz sjećanja naših nosi Berzehu. 


S vrha u dno: spleli se ebdžedi! — 
spasavaju ime od gladi proticanja. 
Sjeti se! — piše navrh vriježa. 


Pa odlazim. — i s Ruhom sam besjedim... 
Na licu mi sjenka smrti sanja. 

i — ko od insekata — 

od Tmine branim — nakratko — njen ležaj. 


HARF 


Pogledaj moje divojaćko i moje staraćko tilo: 
Nisam beskost guje veg sam tićje krilo. 
Nisam harambaša da ti blago sharćim 

Vego prosjak što se svojoj spušća odmiraći. 


Ova ti divojka o životu piva 
A ovaj ti starac potlje smrti sniva. 


APRIL, SJEĆANJE 


Bašluk pod lipom na Alifakovcu 
niče ko krin, u aprilu. 


Davno potonuo je već, i tužno 
predao stas 
zemlji žitkoj i masnoj. 


O, da I' i sjećanje na onog 
vrh čije stražario je glave 
tone u mrak 

ili se s aprilom javlja? 


METAMORFOZE 


Proljeće uvijek iznova, ko pile iz ljuske, nikne 
u našem dvorištu, objesiv se o krta ramena 
dženerike. 

Uzima vrbove viole da pjanoj zemlji na uho 
rikne, 

a kaduljinim kistom po nebu našara 
plavkaste 

slike. 


I nosi... ta bijela djevojka... boju i vonj 
mrijenja... 

--. daleko disanje njenih grudi uz moju glavu 
od trajnog zrijenja. 

BEHAR U SARAJEVU 


Ne znam jesi I' ljepše noću ili danju, 
Sarajevo, kad te behar škropi. 


Najedamput — ko da rukom mahnu —: 
puhnu ejan — spanu behar... 


KG naši životi. 

LICA 


I 


TARIHI 


MRINSKE VODE 


Rahmetli Zemini 


Džem'ludine, sine, 
ne pij vode Mrine! 
Majka ti je pila 

pa je obolila! 


Ljeto, i ona pjeva. Odlazeć da bere osip od 
klasja. 

I trine. O, njena je duša za ljubav i — verem, 

otrovnu kaplju sa mrinske haljine. 

U polju djevojke pupahu rasahle usne. Bijaše 

doba strasti. Ljubav zaklanja žegu, ona mine. 

Nevjeste milovahu trbuhe; vučje je vrijeme. 

A ona — odlazeć da bere osip od klasja 

i trine — pjeva. Pjeva! Pjesma je moćna 

uščuvat bibavo tjeme. 

Do u sutone. Kad se stapaju usne djevojačke, 

jedna u drugu, 

kad strast trne, ljubav kad spliće večernja 

platna, nevjeste sklanjaju trbuhe. 

Skoro će mrak da nagrne. U vrtove i krošnje. 

I na okna. 

A plod zri, zri. Neka zri. ?S hajrom, 

neka Zri.x 


Mrinske oticahu vode. Živa svila, 
krvavozelena. I 


Njena ruka, hladna, pokraj glave — klone. 


Popci, u daljini, mole se. II sriču: Ne pij 
vode Mrine! Ne pij vode Mrine! 

Gluha doba. 

Pijetli i mujezini viču! 


Kasnije, spuštao se tabut niz pobožna 
ramena. 
Uz avlijski bok: mrinske vode riču. 


U HAZIRANU PRESELI 


Nije stranac ko Šamu il Jemenu, 

na duge pute, ode — mudraci govorahu 
drevni — 

veg onaj koji sad u smrtnoj košulji spi. 


U premetači, na oteklim mišicama, uz suze, 
travarima odnesoše ga rumena. Padaše 
suton. 

Vratiše ga na izmaku noći, utihnuta srca. 
Ali tad bijaše rumen, ko breskva rumen. 


Ja, siromah, izrekoh mu tarih: 
U kuću vječnosti Zulfikar, Sakibov sin, 
u haziranu preseli, godine 1395. 


Avlijom se i dalje šetahu ružičnjaci. 


SKRIVENA 


U domu koji odlazi 
kao niz rijeku tihu umornog lađara čun 
skriva te, skriva tvoja tama. 


Skriva te voda 
skriva zemlja. 


Ti si svugdje skrivena! 

Kao pramaljetno cvijeće 

čiji nas ne napušta miris 

kao Bog, kao svi koji nas vole. 

NATPIS NA NEFISINOM 
NIŠANU 


Jedno je što na uzglavlju ti izreče Abid — 
Allah se nasmiješio i tebi i njemu — 

a drugo što u srcu se kruni. 

U srcu mom kao i u srcu onih 

što nekad gubiše razum i vjeru gledajući te, 
Nefisa, i govoreći: 

(Ciji li je kist naslikao Nefisu? 

Otkud te boje, otkud kretnja ta?" 


Al puhor sudbine odnio je i tvoje lice, 
kćeri Abdullah—efendijina, u godini kuge... 
Kao što s polja odnese kosmose maslačka. 


Rajska ptica je ugrabila 
poznanicu svoju — 

zapisa smjerni Abid, 

i Vrijeme otiče 

(Vrijeme otiče, moj Abide) 

Poput Mjeseca zađe 

u raj Firdevs! 

(O, to se strjelica mraza zabola u srce ruže!) 


,Vi koji ste tražili lijeka od vesvese 
kad bih se pomoli kao Mjesec pun 
i vi slikari sudbine 

i vi skori stanari mezarova 

sjetite se moje ljepote 

koja kao da nije imala druge svrhe 
osim da ranjava onako silno 

kako je radovati znala!" 


El—Fatihal! 

(I molite za moje zdence 

za moje nepihnute zdence molite. — 
Jednom su zahvaćeni vjedrom Smrti 

a stoput odneseni niz briježje Ašikovca.) 


Neka je uronjena u Milost u svakom času 
duša Nefise Defterdarije. 

SA SOUK—BUNARA, 
IZ BAŠČE 


Mir ruci hafiza Pašage Kukavice! 


. Cetrdeset godina je pod pazuhom 


obnašala Mushaf oko Sarajeva 

u Noći koja je bolja od hiljadu mjeseci bez 
nje, 

a dvadeset godina prije rastanka s Rihom 
napisala je tarih (i godinu!) svoje smrti, u 
istoj noći! 


Mir ruci s kojom se više od četrdeset godina - 

ne pozdraviše ponositi Šerifovići, pleme iz . 

Anadolije, 

a ni ona bogami s njima! 

Umjesto njihova Hilmi—efendije, 

u kojem tecijaše krv Resulullahove kćeri, 

najboljeg hafiza Bosne, 

stasitog momka s neodoljivom nausnicom 

i najboljeg Pašaginog jarana 

s kojim je u dječaštvu izučio Kur'an napamet, 

Pašagina ruka milovaše zlato Alikadića, 

lijepu Džehvu iz Cemaluše, obećanu 
erifijama. 


Od tada su obojica šutjeli, zaneseni. 
Pašaga Alikadićkom, a Hilmi—efendija 
sufizmom i ljubomorom. 

I nikad ne progovoriše! 

Ni kad su se mimoilazili na Širokači, 

ni kad su, u Blagoslovljenoj NOĆI, 
obnašali Mushaf oko Sarajeva 

učeći ga šapatom od Otvaranja do Ljudi: 
Jeda Boga, pa čaršija imala malo zla i nimalo 
zuluma, 

i dabogda bila pusta crna Beledija u kojoj su 
tamnovali. 


Hilmi—efendija, u bašči na Souk—bunaru, 
prilazi kući svjetlosti, postavlja nišan s 
tarihom: 


On je Vječni! 
Merhum 

Pašaga—ef. Kukavica, sin Selimov, 
hafiz. Ovaj svijet posvetio je Kur'anu, 
veličanstvenoj stvari. Na budućem 
učio ga u društvu džennetskih slavuja 
(i ljepotica!). 
Spomeni se (Za njegovu dušu)! 
29. zul-hidždže 1401. 


U posljednjem danu 

isticaše dvadeseta godina 

otkad je Pašaga ispisao svoj tarih. 
Hilmi—efendija i tad bijaše neženja. 


MIR RUCI MUNLA — 
MUSTAFE BAŠESKIJE 


U polutamnom kutku divana, 
gdje mirisahu inbir i ciklama, 

i tog sutona ruka mu za divitom 
posrnu žudno. 


Ali mu se, kad pisar dopade onoj 

misli što tapće, što godinama vrebaše ga 
u ovoj stupici, 

posljednja vijest s Porte 

zagubi u tkanju Vječnosti: 

Nekad će tuđa nečija ruka...x 


I noć se, kad sjaha u divansku tišinu, nadviri: 


otvoren divit na stolu... isušena barica tinte 
na sredini požutjela lista, i trstika, povaljena 
po rubovima šamske svile... 


Mir ruci Munla—Mustafe Bašeskije! 


Jer ono što je trstika, kratko se opraštajući 
s hartijom, izgovorila pri padu, i danas 
osluškuju bagdadski mudraci i odgonetaju 
stoljeća. 


86 


TVOJA SMRT 


Gospodaru, podaj svakom vlastitu njegovu smrt. 


Kako da vjerujem da to nijemo lice 

u nepozivom snu 

nisi ti? i da ti neće biti hladno 

u svježem grobu 

po kome se već nahvatalo hinje? 

Da živiš negdje drugdje? 

U Berzehu? 

U blizini, nad čistim mirišljavim tijelom 
pod bijelom kamrikom? 

Gdje? 

Onda osjećaš koliko sam te volio? 

To bi me obradovalo. 

Čemu svaka druga radost pred ozbiljnošću 
smrti? 

Glupaci se smiju, mudri ljudi imaju samo 
časove obasjanja — tako si govorio. 


Moj prijatelju, prema kome je moja ljubav 
dodirnula svoje dno, 

jedna velika dolina moga života 

u koju ovih dana često svraćam 

pusta je, beznadno pusta. 

Kao da nisu postojale 

tvoje tihe riječi, blagost iz tvojih očiju — 
sve tvoje što je lijepo i dragocjeno 

jer ga je bilo malo, po mjeri tvoga duha. 


Grudice zemlje tupkaju o daske i kotrljaju 
se... 

U tvoje oči dakle padaće truhlež i glina! 
Kako da vjerujem da neće padati na tebe 

i da tijelo što osta u naduhlom mezaru nisi 
ti? 


Kako čovjek da se oslobodi ljuštura 
što mu ih gradi oko? 

Mora da porine u duh 

da bi živio s Nevidljivim! 

A sve na zemlji prisiljava ga da živi sa 
slikom! 


Ti nisi tako živio 
i zato ću te zauvijek žaliti. 

SAL 
(1980) 


Ovaj cvijet je za u kosu 
Fatimi Timi Mustafić 


Odakle sišeš, kojom ponornicom, 

gdje hvataš, u čatrnju koju skupljaš 
modru kišnicu, taj napoj gljiva za košute 
pretile, to ljubičasto zrnevlje 

za golubice? 


Ruka ti drhti dok pjenasto bereš iverje 
po zategnutom platnu, živoj svili. 


;0L 


Horsko pjevanje žita, buđenje prirode — 
tvoje jedrenje, tvoj dolazak iz bajke! 


Tvoje splavarenje utihlim vodama, 

hod tvoj ka usnulom salu, cvijetu-figurici, 
pradavno iznikloj na obrvi jezera, 
pradavno zaspaloj u zatišju neopreznog 
grljenja, početku nemira, 

i bune. 

Ova se priča izlila, zacijelo, 

iz zvjezdane urne, kao iz košuljice lane: 
u nekoj dalekoj zemlji, 

na obali azurnog zdenca, 

cvijet zvani Sal sniva naglavačke... 
Procvjeta, nečujno šireći bijele kaftane, 
čim ga dotaknu bose noge djevojačke! 


OL 


sagni se i slušaj 

muziku slatke paprati što se ljubi 
ridanje šumskih dvizica 

vrištanje pastuha nekad umrlih 
u izgubljenim godovima 


slušaj i miriši tijesnu dolinu 
punu ružičastog mesa 
smorene pjesme 
mramornih hridi 


ti samo slušaj i miriši miriši miriši 


90L 


Roje se potom na put kreću do pod strehu 
na kraju svijeta zvukovi s uzavrele površine 
Pašina Vrela 


nigdje te nije nigdje te nije 


Tik, prije neg zamru govore da ipak viđahu te 
ili im se pričinjavalo tako rekoše te da piju 
tvoje nektar-piće po zdjelama zumbula 


AI dobro je znano: 

tamo negdje iza zemlje Kandije 
položena je tvoja sedefasta njiva u kojoj 
niču srebreni pragovi i zelene se igraju 
pjesme lugovima njenim 


Nigdje te nije a ipak si tu, miriše tvoja kosa 


Li 

Jesen se uveliko osjeća svugdje tvoja 
zavraćena haljina izišla si u pustahijski 
kovitlac uzdignutih ruku kušaš samoću 

dok ti s vjetrene vrpce paučinstvo voće pada 
niz glavu i ti ovog časa šalješ pozivnike 

niz bijele drumove: nek se vrate 

večeri kad drugovah s njim. 


Fenjeri i svici mrklom pučinom plivaju 
plivaju 

krune se ulomci eona 

prazne i dopunjuju galaksije: 

ni traga tvojim bosim tabanima 


Posljednji tapkaji u gluhoj magli snivaju 
snivaju 


A Sal još uvijek buđenje čeka 


Uzaludno uzaludno uzaludno čeka 
i bez svrhe gnjije 

PREDVEČERJE 


OLL 


KO SI TI? 


Miris nježnog briza proljeća 
sačinjen od uspjenušanog behara 
i tuge ljubičica 

i tvoje tuge iza kapija. 


Ko si ti što kao san nestaješ iza cvilke 
vratnica 

iza naše nesnosne cvilke 

ti što nikad nisi dozvolila da bukne grijeh 
sva od grijeha ili molitve 

i od zamršene jazije? 


U noći prilaziš poput srne 

iz svoje samoće. 

Nosiš toplu crvenu ranu 

na sprženoj koprivi. 

Razgovaraš samo sa zumbulima 


ti što planine gaziš 
bez konja 
za tri dana i za dva sabaha 


zbog čega svaki proljet nanese tvoju tugu 
izmiješanu s vatrom naših pjesama 

zbog čega zauvijek prolaziš 

u gustoj boji istoka 

kroz hladne spilje naših snova. 


ULLE 


PREDVEČERJE 


Predvečerje, moja draga polazi na vodu. 
Vjetar najuri lišće, orasi se do zemlje 
povijaju. 

Hiljadu radosti! 


Eno, prhuću ptice u ševaru 
slijeću joj na glavu i dlan. 


Put kojim ona ide 

pun je djece, koja iznova započinju igru 
i sva su njezina. 

Kočijaši zaustavljaju kola 

i samo prijekorni pogled moje drage 
odvraća ih od psovke. 


Cvijeće je razapelo kišobrane 
a latice uvis skaču 


Izvor se nasmiješi 
kad ona vodi bahne. 
Pozove je da se u njemu ogleda. 


A brćne u njezinim rukama prelijevaju se i 
huče 

kad s izvora krene. 

O, moje srce! 


Kad se moja draga s izvora vrati 
ovce uz meket podižu glave 

s užitkom pristaju na bijelu mužu. 
Pušteni janjci podižu graju 

više radi nje nego radi dojiva. 


A kad u kuću uđe 
sve se UMIri 
baš kao janjci istom zadojeni. 


Samo moje srce i dalje huči 
i prelijeva se! 


ZLI 


ONAJ KO JE OTIŠAO 
S KIŠAMA 


Timi 


Ponovo se nadima proljeće. 
Ponovo, ko dječje grudi, diše. 
Bujno. 

Mirišu livađe i voćari 

i lijehe s nježnošću i redom. 
Svatuju hodavice kiše. 


Al ko posijat će zlobu međ šljemove cvjetne 
kad svoje lice poviše njih metne? 


O, taj je rekao: Alahimanet, vrtovi! 
Vaj — hallina, moj bosiljče! 

Taj je otišao s kišama. 

Nekoj izbi pustoj. 


Ponovo se nadima proljeće: 
riba na samrti, u košari gustoj. 


VILI 


SINDBADOVO PUTOVANJE 


Došao je čas da te naslikam, ljubljena! 
Uzbudljiv čas za divljeg ratnika moga srca: 
Umoriće te da bi živjela, nedirnuta žrtvo 
rujne moje ljubavi! 


Ali, ljubljena, ne mogu sići niz hridi tvoje 
pojave 

Hvata me bolest tvoga mora — od čežnje za 
spiljama 

Nose me vali, ništa ne vidim 

Nose me vali, odlazim sve dalje... 

Došao je čas da te naslikam: plavo, crno, 
crveno, bijelo 


Ali, ljubljena, ne mogu naći boje 
To nećeš biti ti, šareno Allahovo nadahnuće! 


Priđem tvojim malim jedrenjacima, koji te nose 
Oni me zaljuljaju 

I otisnem se na Sindbadov put, i izgubim se 

I vratim se sa Sindbadova puta, od svih 
mjesta svetih 


Nikad da te naslikam 

Uvijek: to nisi ti 

Uvijek izostane jedna činjenica 
Uvijek dodam jednu činjenicu 
Uvijek to nisi ti! 


ČEŠLJAŠ SE 


Češljaš se 


Ja sam taj češalj 
Koji ti razvađa vlasi 


Ja sam taj vjetar 
Koji ode 
I hitro ti se hitro vrati 


115 


9LL 


VAL. 


Ta 
igra 
uzaluda, 
mala 
šššala, 
počne 
sama, 
ne Znavši 
kud. 
U 
naručje 
zaigranih 
vala 
na 
kraju 
r 
dospije sp u 
d. 


Umukne 
pa sa 
d 
n 
a 
se javi 
j Z 
ees 
rk 
e 
Uvijek 
mlad, 
ko ra ka 
la h ka, 
sa krunom 
Ppje 
n 
e 
na glavi... 
I jedan život od 
rastanaka 


t a 


(s 
prekrije o _k 


(6) 

"VAŠE NJIVE 


Oblak pokriva njivu od zlata 
toplim tijelom i rumenim. 
S mivke potpornji savijeni —: 
od peta pa do golog vrata! 


Sad će stati — sav u čudu! — 
nad izvorima osunčanim 
ulomkom plavoga neba u dnu: 


šuškat padinom, vrucima tavnim? 
brstiti ševarje i kupina rod? 
ili u potocima tražiti plod? 


NE TI 


ULLZam 


NALOŽI VATRU 


Naloži vatru, mila 
hladno je 


Skupi se i drhti 
tičice moja grlice 
pod pazuhom tvoga djetlića 


"U Bosni 

dušo moja, moja senabijo 
hladne su zime 

tople ste vi 

Sarajke naše 


Naloži vatru, mila 
Hu — hu 


Ostrvo naše ljubavi 
okružio je led. 


Pa IK TARE I PE zao s RO, 


OČI 


HEJ, TIHI VOĆARI MOJI 


(sevdalinka) 


Usamljen vjetrić traži nas dvoje 
niz voćare kada krene. 

Cvijeće i grane u miru stoje, 
samo ih on prene. 


= Hej, tihi voćari moji, 
uzdahe iz vas i sad čujem! 
Godine davne srce ne broji. 
I sad te u snu milujem. 


Ako te mori sudba gorka, 

pođi u voćar, al sakrij trag. 

Za prozorom i sad čeka djevojka 
kad li će kucnut kamenčić drag. 


Ako si srce zasitio 
i drumova i tekije, 
dođi u voćar, dječače mio: 
pa'ni na vjerne ruke dvije. 


ŠPJESNIK PAMTI. 


Česlavu Milošu 

ZCL 


SARAJEVO, SPRŽILA TE 
MUNJA 


Hasanu 


Čija majka crnu vunu prede? 
Moja majka. 


Čijoj majci verem žuti lice? 
Mojoj majci. 

Čijoj majci mora srce grize? 
Mojoj majci. 

Čijoj majci zora ne osviće? 
Mojoj majci. 

Čija majka crna kukavica? 


Moja majka. 


Kukavica kune i proklinje: 
Sarajevo, spržila te munja, 
A crni te vrani oplakali! 


BASNA 


Hasanu 


Krvavo skonča naša korida! 
KRIJE smlaviše toreadore! 
I sad nas dijeli dva pedlja zida 
A spaja duhovno more. 


Bolje je biti Petofijev kurjak 
Nastrijeljen sur i krvav 

Već stalno s lanca: Av! Av! 
Hrzat na zvijezde bježat u mrak 


S podvijenim repom. 

MOJE INRI 


Perici Juriću, kršćaninu 


Jučer su sterali 

haljine svoje po putu 
kličući: Hosana, Hosana! 
onom koji je zvao Bogu 
u griješnom Jeruzalemu. 


A poslije Pilatove presude 
klicali su: Raspni! Raspni! 
mrzili su te — o, Mesih! — 
kao nitkova, izdajnika Judeje. 


Na osinjak si nagazio, 
sine Merjemin. 


Riječ koja je gorjela u tebi 
spaliće njihove kumire 
i carstvo Rima. 


LE EJ , 


Izišao je Pilat 

s oholim licem 

i sinedrijum za njim 

i isto mnoštvo klicalo je: Raspni! Raspni! 
Sloboda izmiče onom ko je u srcu njima nosi. 


TEVHID 


Pišem svoju poeziju 
za jedan tevhid, mrtav—glasan: 
u mojoj ćeliji ječio je 


Mladi Musliman,x rahmetli Hasan. 


vTama u Sarajevu. 

Strah pritisko odasvud. 
... Noćas su žicu uvlačili 
u mladićev ud! 

... Prođe ponoć, zora ide. 
Dižemo leđa spetona —: 
Šaputa z Bogom! 

Još, možda, sahat...x 
Smrtna 


gluha 


Zvona... 

VRISAK 


U posljednjem vagonu 
Gdje voze konje i junce 


Zavezane 
Jedne uz druge 
U mraku 


Voz je bježao 

Kroz noć od mraza 
Pogurio se 

Da vrisne 

Nakraj Sarajeva 


Vrisnulo je moje srce 
Drvo je raščerečio grom 


9ZI 


+ RE 


Sad volim ptice koje tamo lete 
Iza okuke pa niz polje 

Volim oblake koji putuju 

Za brda gdje je on 

Volim noć kad se spušta 

Na visove 

Iza kojih je on 


AJ Aj! 
U posljednjem vagonu 
Gdje voze konje i junce 

SI 


VAJ—HALUNA, ŠEHER — 


SARAJEVO 


Vaj—haluna, šeher — Sarajevo 


Izgoniš onog ko te grlio 

s Trebevića i sa Sedrenika 

i ko ti je pjevao: 

Sarajevo, na visoku gledu... 

i ko je drhtao pokraj Šadrvana, 
tvoga srca, 

proričući: 

Ceka te strašan glas 


bijeli grade 
kameni grade 
leđeni grade! 


Zemlja se uvija 

i zemlja huči 

pod tobom: 
Previše je zuluma! 


Previše je kad majka jedna kune 
i sestra jedna plače 
i jedna nevjesta prste krši! 


Ti si bijelo 
a ti si crno Sarajevo!e 


Još samo zaljubljeni pjevaju o tvome beharu 


umrli se u nj umotavaju 
ali — pjesnici ga više ne vide. 


+ 


+ + 


Grade svih uzdaha 
kome se gizdaš 

kad su prognani oni 
bez kojih je tvoja ljepota 
zora bez pijetlova? 


Vaj—haluna 

jer ćoravo hodiš, lijepo šeher—Sarajevo! 
Tvoj put neće dalje od Kozje ćuprije. 
Zečica, koja gleda samo nastranu, 

svoje mlade podavi iz ljubavi. 

A iznad tebe su sve sami vidikovci 
s visova se dalje vidi 

i rahat diše 

duša pjeva i leti: 

niti je nebo visoko 

niti je zemlja gluha. 


Na svjetlu 
latice se šire 
a krtice umiru. 


Ko zna kada ću ti se vratiti! 

Teže mi je što nikad saznati nećeš 
koliko sam te volio 

ja, siromah, tvoj bašeskija. 


oktobra 1983 


OEL 


SELIDBA PTICA 


Pustoš: sepeti ljeta smorili su kraj. 
Nejma sunca. 
Gdje nejma sunca, tu nejma ni snova. 


Ptice se sele, čeznu za svojim snovima. 
O, kako radosno lete! 


Jedne su ptice u putu izgubile svoje snove. 


e = Snovi su umrli u njihovim prsima. 

ZEL 


ŠIBLJE I GRADINAR 


Proljeće je, šiblje bi da raste 
Ono zna kako će da raste 


Zemlja mu kaže: Podoj pa rasti 
Kiša: Napoj se pa rasti 


Sunce: Ogrij se pa rasti 
Nebo: Rasti rasti rasti 


Ujutro vrtom prošeta djevojka 
Ko će je svratiti nejakom cvijetu 


A predvečer nalunja pjesnik 
S kim će čovjek izmijeniti riječ 
Za šta će okačiti srce 

LIVE AND LET DIE 


Večeras orgija pola čovječanstva 
Radnik pjeva bučno uz prasak raketni 
areno je nebo a Zenica tmasta 
Kapedomska livnica prvog maja štekti 
Zbog onih što su slavlja htjeli preoteti 


Najednom u zatvoru nestalo je struje 
Dvojica su pokušala pobjeći 

Ponovo prasak Ali sada odjekuje 
Drukčije... Gasi maštanja i riječi 

KO čovjek cigaru kad gnjevno zgnječi 


Ne smogoh snage molitvu da rečem 

Već ključara čuh i lance pseće i zatvorski sat 
Nebo za rešetkom pade u slijepu večer 
Zavukoh se pod prnje kć i svaki tat 

I sklupčah se ko jež što sluhti čizmin bat 


Oni su letjeli preko žice i zida 

U tu slobodu od novca piva mesa 

U zagrljaj kurvi što lažno im rida 

Za šankom uz karte i svijet nakresan 
Dok im krv natapa krpe i tjelesa 


VEL 


ŽIVOT PALME 


Jer me posija sred pijeska i kamena 


- Ni kapi za utol žeđi ni dah trava kad da 


čujem 

Dopusti Gospodaru korijenom svojim da 
rujem 

Njedra zemlje Tvoje hladna natopljena 

I da unutra — ne izvan praga! — živim život 
dragi. 


Ovo je pustinja: s ljupkošću mojih lukovica 
blagih 
Od strepnje uraslih u oblačak sanjiv. 


Kome je otet život rusi danji 
Ko se boji stasu u dželatovoj zloći 
Podaj mu san Hiljadu i jedne noći. 

POSLIJE DVIJE GODINE 


One, posljednje, godine 

poveo si me za ruku, po ledu, 

i kupio mi, u draguljarnici staroga grada, 
prsten s kamenčića tri. | 


Jedan kamenčić već je ispao, 
a ti ležiš više od dvije godine. 
Kada izađeš, neće biti nijednog. 


Tada ću baciti prsten u travu 
i grliti te golim rukama. 


9EL 


BALADA O MEDVJEDICI 


Davno — hej, drvoredi triput su već od studi 
svisli! — 

čekali smo voz u gradu u kojem sad brojim 
minute. 

Zadugo došao nije i bili smo ljuti, pokisli. 

A kad se pojavila iz hudžeričke žbuke, 

ta košara svjetlosti raštrkane, žute, 

pisnula je, a mi smo, na pozdrav, u vis digli 
ruke. 


Sad smo razdvojeni. Čuvaju me šmajseri i 
žica! 

Svake noći, u pola dvan'est, slušam: isti voz 
zove nas i traži po hladnom gradu, tužno 
buljeć. 

Ljutita što nas već jednom nejma, hukne 

i niz mrak se truntavo odvuče, putem bijelih 
tračnica, 

sa svojom kikom i sapima, vukući kulje, 
medvjedica kojoj su oteli mladunče. 


A ti — gdje si sada? Umotana u šal, na kojoj 
stanici zebeš? 


Pčelice promrzla sred puta ulišća! 


Ni ove noći, ni neke iduće noći, 

ni u sva svitanja plava, o! — nijedan voz neće 
obradovati tebe, 

neće ti donijeti ništa — osim dalekog piska, 
po srcu biča krvava. 

gEL 


ZENIČKO BDJENJE 


U noći — neko upali svjetlo, otvara prozor, 
diše 

u domu iza kestenova starih. 

Pažljivo puše vjetar. Pristižu poštari 

Zime, polahko, na staklene niše. 


U sobi, bezbeli, toplo je. Zbori 

pećica s tišinom, satom i koracima. 
Smiju se zidi, čaše, stvarčice po budžacima... 
Tom, što u tili čas nesta, misao na čelu gori. 


Bez sumnje, prešna Misao, lahka: s vrata 
bahnut će ljutit il blag, za sahat ili odmah 
sade? 


O, sretan je taj neko! Jer, on još ne znade 
kako malehan je rastoj od sreće do taksirata. 


SEMKA 


Sve sam saznao Semka 
Kako ti je bilo žao 

Nisu nam se podudarile zvijezde 
Kako su te zatim upoznali 
Neki moji prijatelji 

'On! Pa znam tog zmaja" 
Rekla si 

U šetnji si se sagela 

Pred kafanom 

I podigla partisku knjižicu 
'Nemojte mu kas'ti 

Ipak 

On je teški Musliman" 


Ispalo je naopako 
Moja Barbaro 

Ubij bože 

Vi žene sve naslutite 
Stvarno su me uhapsili 
Ti tvoji 

Moš mislit Semka 


OVL 


A ti si trnula od straha 

Kao srna u opkoljenoj šumi 
Izludila si 

I tako ugušila sva sumljiva sjećanja 
Odreče se ti našeg poznanstva 

I svakog boga 

I svake nacije 


Nikad nisi upitala za me 

To boli da znaš 

"Jao robijaš" 

Iako moliš za me 

Kad god ugledaš miliciju u gradu 
Kad stegnu zime 

I uvijek kad ružno sanjaš 

Kao da sam mrtvac 


Ti Semka nizašto nećeš da znaš 

Ne treba čovjek svašta znati 

"Ne, ja se ne bavim polit'tkom 

Ima ko se njom bavi" 

Strepiš nad svojim kancelari'skim poslom 
Poslušna si kao kuče 


Jesu li te poharali 

Dripci 

Dođe mi da plačem 

A ti im kucaš referate 

O nacionalnom pitanju 

O razvoju demokratije u SFRJ 

A ja znam da djecu učiš molitvama 
Kriješ to čak i od muža 

I već misliš na penziju 

Bože samo pemzije 

Napravićeš testament 

Da ti se klanja dženaza 

I da te sahrane u muslimanskom greblju 
Podno šumarka 

U klasju nišana bijelih, ponositih. 

ČYIL 


REGINA NOXTIS, DRUGO 
ROĐENJE 


Ivanu, sjećajući se jedne hladne ponoći 


Ona koja je godina sedam čekala 

svoga buđenja čas svečani 

pomoli se, poput Zore, u ljubičastu ruhu, 
sredinom noći, prema uputi Proviđenja. 


Procvat Života! — u tom tihom času! 


Samo cigar duhana Regina noxtis, carstvo 
purpura, 

živjela je na slobodi, 

a onda se neprimjetno i zauvijek povukla u 
se, 

u svoju prvu Smrt. 


Mi, pred kojima su buktili obrazi Kraljice, 
ostali smo u ćelijskom mraku. 


ZIMSKI LOV 


Tragovi 


U svakoj stopi po kap krvi gdca 
To su putevi bjegunca i gonilaca 


Tuda je i Smrt prošla u zoru 
KO i drugi lovci zamakla u goru 


Stotina čeljusti na jednu glavu reži 


Zar moraš biti zvijer Adame 
Čim s vrha zasniježi? 

STRAH OD MRAZA 


Rahmetli Saliku Behmenu 


Jedra su razvijena, evo dobrog vjetra! — 
tamam smo se bili poradovali. 
Gledaj taj behar i pupoljke na suncu! 


Najednom puhnu, a onda i snježna vijavica 
Zasu. 

Avdo, plaču zaprepašćene bašče. 

"Nije opasno što pada snijeg 

u ovo naše jedino proljeće, 

samo da nam mraz ne pobije mlad.e 


Sve nam se slutnje crne naše obistiniše, 
jamda ova, Bože, neće. 

I sve su naše nade utrnule, 

ali jedna srce uvijek nam obasjava 

više u muci negoli u lAsti. 

Na razočarenja smo, Allahu, svikli, 

pa ipak Tebe sve više volimo. 

Jesu li grozdovi koje čekamo 

sazreli u Tvojoj ruci obilja? 


I premda će idući snijeg 
zaprašiti naše kaburove, 

hoće li bar jedan od kalemova 
što ih ono lani navrnusmo 
najesen iznijeti plod? 


DECEMBAR U FOČI 


Aliji Izetbegoviću 


Decembar. Mrzne dah u Foči. 
Zvizga sjeverca — jauk šiblja. 
Hoće li vihar nebo promočit, 
hoće I' zasipit iz Božjeg zembilja? 


Zime i ljeta kao zvijer stratih! 
O, Bože! o, slijepe tkalje! 


U požudnom snu ko ribarske svijeće 
sloboda moja odlazi sve dalje... 


HOMAGE GORANU 


Isto brdo nam pripada, Gorane. 
Isto brdo i isti krik 


Kad se revolucije dižu 
i kad otaljavaju 
pjesnici istim krikom skončavaju! 


Gore 

u svakoj jami 

reži tvoja smrt. 

Grozna, sa sijevom noža. 

Baš onakva kako si je opisao. 
Drhtim pod ovim strašnim brdom 
i ne mogu da spavam. 


Brdo je ugazilo u rijeku 
a rijekom otiče krv — 
tako tvoja poezija živi u meni. 


Krv je tvoje svijetlo i tvoja tama 
jer su te zaklali u svitanje! 

Ja, Gorane, svjetla nemam, 
moja je samo tama. 


Evo 

na vjetru 

palim 

tvoju zgaslu svijeću. 


MEZARI NA DRINI 


Jednog jesenskog dana, kad su topole 
trijebile list, 

starica pod jemenijom stupi na mostić. 

I nu! — podiže glavu: kao da pita dragoga 
Boga! 

To niko ne čini koga na most donese noga! 


Nije žurila. Kanila je ostati što duže 

u molitvenom zanosu. Poput crva puže — 
odgoneći sablasti od sebe! — do druge 
strane. 

Ona tako pozdravlja hude Muslimane: 
dvije hiljade mezara u svom srcu plijevi. 
Tu sanja narod iz bašča: fesovi i pojasevi, 
dimije u cvijeću, s leptir'ma šamije, 

ljubice podočnica i behari senabije. 
Krvave, davila ih rijeka — koja i sad drhti — 
zimi četrdeset druge, (pa ljeti devedeset 
druge! —) 


u kricima smrti. 


CT) 


BREZA, ISPRED 
ZATVORSKE BOLNICE 


Cas se nadnese nad prozor 
Cas ruke pruži Nebu. 


Ima li igdje žive duše? 


Lišće 
Sumori 
Crne vijesti. 


Ljuta na vjetar kad god zapuše. 


Juli. 

Upeklo. 

Oblak na putu. 
Vrane se nečem čude. 


Kad li će noć? 
I samo da tiha bude. 


+ 

... Izgubiću se u pucnjavi i jeci 
po mom srcu ispucaloj smreci 


letiću ko džin njivom niz propunte 
da se pod međom sva uvučem u te 


zabrzaću kao jezik svračiji 
vidjeće se da je Allah svačiji 


u zavali će kupelice stati 
da im vilam više neću znati 


niz mutnu vodu baciću godine 
duge ko bolest teške ko planine 


a do zore koja prva svane 
zamladiću ti modrice i rane. 


OSL 


YAOUB 


Kur'an, XII: 93. 


I jeknu nježni, poslije priče prijetvorne braće: 
0, Yusufe, tugo moja!a 

Vazda s nadom, mogranj glavu povi. 

I tada nasluti: tegobni čvor, mrače, 
razmrsiće Volja koja nad njim plovi. 


U času kad karavan iz Misra je kreno 
oko starca počeo da miri 

znani zubun sina, sužnja, povjerenog 
Onom koji sudbi platna širi. 


Staviše mu haljinku na lice. 

Tmina, koju mu je namrijeo plač, 

se raziđe, pa slijepac u svijet ponovo iziđe —, 
kao kad nam svane! 


I vidje: obistinjen san 
o Suncu, Mjesecu i zvijezda jedan'est! 


LI 


JEDAN POGLED 
NA SARAJEVO 
1986. 

JEDAN POGLED 
NA SARAJEVO 


1986. 


Slušam — ponovo — tri sata 
četvrti spava 
pod Solomonovim pečatom 


O, dragi moji 


mo mm BaBo mrDoa u 


optočeni zlatom 


Minareta i tornjevi 
gledaju Nebo 
dozivlju se i sami mole 


Čuvajte vašu 
ezelsku tajnu 
o smjerne kupole 


Ivanu i Gavri 


Ko vas je popljuvo sestre 
i ko vas zgadi 
pod Božjim Plavim Prijestoljem 


O, dragi zvuci 
što trnete niz 
duša pusto polje! 

JA I SVI MOJI PRIJATELJI 


Četvrt hljeba, 

komadić sira 

i pehar hlorisane vode: 

svi moji prijatelji u sobi gluhoj kao grob. 


U pohode katkad doleprša 
odrezana letvica sunca, 
lopovski se ušulja kroz prozor, 
i zacvrkuta: 

vTu ste, znači? A ja dan 
potratila tražeći vasfa 


Prije skorog marša 
ona obavezno 
malčice odspava na našem stolu. 


Ja i moji prijatelji 

samo se pogledamo između se 
i srce nam puče 

dok je gledamo 

kako divno 

spava. 

PREDVEČERJE U NOVOM 
GRADU 


Abdullahu Šarčeviću 


Pale se svjetla u Novom Gradu. 
Klizi trolejbus, viseći o žici. 
Trafike rade, cvjećara radi. 
Večer za šetnju. Po navici. 


Neko je na sladoled izišo, 
na balkonu neko puši. 


Za tvorničkim dimnjacima 
Sunce oker pidžamu suši. 


Sredovječne žene guraju kolica, 
u njima lutka u bjelini. 

— 'Bro veče! Lijepo izgledaš! 
— Kako si prošla s onim? 

— Naša posla, drugarice Svini. 


Večeras daju nešto ljubavno 
i komendiju "Za život bolji. 
— Na Radničkom? 

— Bez veze! 

Pošla bi' ako je tebi po volji! 


U parku vrište djeca, 

od jednog pijanca zastrašena. 

O nebodere se — u dnu — odbija 
zvuk sirene iz sportskih arena. 


9SL 


U PODNE — SIRENA 


Surova navala! 

O, kud da bježim! 

Svud hladni vjetar puše 
ispod Sunčeva zevala! 


O, kud da bježim 
od toga srca praznog, 
koje Providnost niječe! 


I sad sa mjesta Njegova 
zrak nad Gradom siječe! 


O, kiša kamena, ledna! 
Ubija duše, iz kojih, 
ko u Sodomi, 

niknuti neće, 


0, travka nijedna! 


I 
| 
; 
: 

Nad mirnim gradom — minareti. 
Meduzu — povijest predu. 


Pahulja — sa čistih visina — leti. 
I pada na sedždu. 


Iz gnijezda džamije vinu se 
glas mujezina! 


Taj povik — koga taj povik prenu?! 


Mrtvi su vijekovi. Grozna je glina 
U groblju novootvorenu. 


NOVI GROB 


 vijeni8se 18) 


puže U imate" 


posljednji pozdrav Tvoji 


zatrpane laži 
zatrpane laži 


ET 

FILITIJEVO POLJE 


Po Herodotu 


Poslije smrti - vjerovahu Egipćani — 

duša se useli u svu morsku i kopnenu živinu. 
Tri hiljade godina tako prebiva 

da bi osvanula u nekom novorođenčetu. 


Keops, njihov vladar poslije blagog 
Rampsinita, 

želio je da se zaštiti strahobe reinkarnacije: 
sagradi sebi piramidu 

s dvorcem na ostrvu 

ispod kojeg je navratio vodu Nila! 


Keops je vladao pedeset godina! 


Poslije njega dođe Hefren, njegov brat. 
arov — garov. 


Dvije piramide na uzvišici! 


Hefren vladaše šest godina više od Keopsa. 

Sto šest godina tlačenja! 

Sto šest godina hramovi su zarastali u 
plijesan, 

a svaki Egipćanin drhtao ko prut! 


Onda dođe Mikerin. 
On nešto popusti. 


Prolazeći pokraj piramida 
Egipćani spomenu sakatog Filitija, 
koji je ovuda čuvao stada 
upamtivši oba kralja. 


I po Filitiju nazvaše ovaj predio. 

BREZE 


Sestre, u ovom času mirujete. 
Al uskoro će pah vjetra 
Uzbudit vaše stražare s vrhova. 


Vas uvijek love! 


I kad dišete poslije bijega 
U vašim dušama tinja 
Strah od Nepoznate Ruke. 


Jave vam da su lovci pospali. 
Uto zapleše vaše lišće 
I vaše duše izdišu radost. 

DIMNJAK U CENTRU 
GRADA 


Vladimiru Srebrovu 


Kraj robne kuće tamo do rijeke 
Nad mnoštvom krovova i antena 
Vrhuni dimnjak od opeke 
Porijekla tajanstvena 


Sunce obilazi okolo njega 

U podne ga svuče do gola 

A suton sporo proždire ga 
Kad ga je svijetlo više od pola 
Dolaze tacne i vodnik gegav 


Po ovom gradu šetaš vrištiš 
Svraćaš u knjižare i granape 
Pune su plaže restorani čisti 
Bogomolje nam u hladu zjape 
Pohode ih starci turisti 


Niko neće da zna o dimnjaku 
Ko ga je zidao'za koju zgradu 
Narod je predan sreći u radu 
Narod ne smije znati o čudaku 

to zureć u dimnjak drhti pati 
I po sjeni zna koliko je sati 


NERED MOJE SLOBODE 


Vladi Gotovcu 


U mladosti sam imao lijep rukopis. 

Prve zatvorske godine učinile su ga još 
ljepšim: 

linije, oblik slova i niz riječi postali su 
klasicistički. 

Nevjerovatno! — svaka riječ dobila je svoga 
stražara, 

što me izluđivalo, izluđivalo. 

Pisao sam vrlo malo, samo kad sam morao. 


U zatvorskim stihovima slova su počela da 
se izvraćaju. 

Precrtavao sam riječi, 

klao ih i komadao 

kao morski pas ljudska tijela. 


Svakog dana uvjeravam sebe da Osipove 
sjene više ne postoje, 

ali avaj! — na mojim ramenima zauvijek čuče 
policijski i doušnički pogledi! 

Nekad sam pazio šta ću buncati u snu! 

I danas se oprezno okrećem okolo, 
a tren-dva se pripremam da bih u društvu 
izrekao svoju misao. 


Sada pišem ružno, neuljudno, 

i to me silno veseli. 

Ne volim red i nikad ga više neću voljeti! 
Knjige su mi razbacane po stolu i širom sobe 
a djecu puštam da vrište do kasno u noć 

sve dok se ne zamore i sama ne poliježu. 


J 


NAUTILUSI 


Tupavo bezbojno doba 


U kojem je čovjek izgubio viteštvo a život | 


slast 
Na svakom koraku gledam poniženje 
Kao što su mistici nekad gledali Boga 


Onaj koji ponižava — naravno — ne može 
biti vitez 

Strast za mučenjem brzo ga prođe 

Strast za ponižavanjem — nikada 

Gledao sam mnoštvo očiju koje strepe pred 
njim 

Ili sijevaju od uvreda 

Ni u jednima nije bio vitez 

Čak ni u vlastitim 


Poniženi također nisu vitezovi 
Ma kolika bila njihova patnja 


Postoji treća vrsta ljudi: 
Devetnaeststoljetni nautilusi 

Ili neuspjeli dagerotipi XX. vijeka 

Oni se nisu dali poniziti 

Oni su se odvažili na patnju i progonstvo 
I dugovjeki mir sa svojim daimonionom. 

LISICA, POSLJEDNJA 
VARKA ŽIVOTU 


Malo prije cvilila je ko Ciganče 
gore, u gvožđima. 
Kao da se umiva. 


A kad su u zoru došli 

čapala se s njima 

ujedala ih 

sve dok joj nisu rascopali glavu. 


Dok visi niz lovčeva leđa 

preko torbe, nauznak, 

s bijelim među plećkama, kratkih nogu, 

krv joj kapije iz njuške 

na kojoj je i dalje smiješak. 

Ona koja je čitav život bježala da je ne ulove 
sada se smije smrti. 


Tako, draga moja. 
Ako ti mogu sadrt kožu skupu, 
tvoje meso nije za njihovu čorbu., 


DANICA 


Danica izađe prva 
i sija na svome nebu. 
Ubere ranu jednu 
mrije na svome greblju. 

BREZA, U LISTOPADU 

BREZA, U LISTOPADU 


Listopad je. Vonja jesen u plotu. 

Usidjelica, s kosom oknivenom. Šumor 
davno nesto. 

Dok vjetar — zubima — otkida moju 
bakarnu ljepotu, 

spiraju I' se s mene grijeh moj i prokletstvo? 
O, ne, ne, ne! Ja nosim svaki grijeh na zemlji 
što je niko! 

Ponovo ću — na Duhove — listat:; sa ruhom, 
ali i sa snijeti. 

I ponovo ću biti kriva: zbog ljepote koju ne 
mogu dati nikom. 

A u listopadu ću — griješna i gola — mrijeti. 


PRED VEDRINU 


Enesu Durakoviću 


Oblačno je 
Ali i sunce bjegne niza rite 


Dome Davudov 

Neće te mašiti pljusak 

Za koji dan 

Uz gromove i munje srdite 


Ipak — raduj se: 
Poslije holuje 
Vedrina puca plava 


Dome moj 
Veseo to će odjutrak biti 


A iz sina Tvoga će dotle 
Iznići trava 


Zelena ko jed po prvoj paviti. 

SREBRENA ČESMA 
(1992) 


Nafisi, Ahmedu i Muhammedu 

DVA KRALJA 


Jedan ratnik, u vrijeme Rimljana, 

širom Bosne Srebrene zemlje oslobodi. 
Sagradi sebi dvorce sa dva divana 

pokraj koliba, gdje se rodih. 

U stijenama vise s mora vrata. 

Ključić izgubljeni kutije skriva. 

Tu se preslavče vile, tu slijeće Ptica Zlatna, 
a na dnu kaplje, kaplje voda živa. 


Čim me moja majčica donijela 

— u ljeto, kad zrele trave zveče —, 
djed bradvin snese s vrha skela — 
da mi pupak njim odsiječe: 

da mu budem zidar mrkog čela 
što kamen kleše pa ga na zid meće. 
Al otac držalo donese iz sela: 

da pišem za stolom, pokraj svijeće. 


+ 
+ + 


Na greblju, u travi i papre šapatu, 
kralja štite stećci kamenovi. 

Do nišana jagode sišle, cvatu, 

a u Pridvorcima stoluje kralj novi, 
kralj bršljan—mašte i huka sjećanja. 


Navečer, kad puhne vjetar bola, 
on bije bitku protiv rana, 

a danom izgubi vojske pola. 

I nove dvorce gradi više polja. 


9LZ1 


POD CRNIM VRHOM, 
U ZAPEĆKU 


Pod Crnim vrhom, u zapećku, 
Pridvorci moji se smiješe; 

to je saće bijeložuto. 

S neba crn im bič vune prijeti — 
rastvara šaku nervozno, ljuto. 
Začas — eto kapi krupnih, 
pljusak nebo sa zemljom sveže, 
povrve brazde potočića. .. 


S munare — ezan iznenada, 
sofra u bašči položena! 
U kolniku — jauk mačića. 


Nad mladim selom oblak 
uskoro slamu vrše, 
kišobran rasklopi. 

Šuma se puši umivena, 
od kiše se grmlje stresa, 

a zemlja vodu popi... 

UZZI 


IZ SOBE MOJE SESTRE 


Na stolu—zdjela, u njoj šeftelije. 
Dunja za ružmarinom. 
Zarovi nabrani u trokut. 


Sestra otvara prozor: nek uđe mlaki propuh 
miris iz vaza dopre do avlije. 


/ 


U prozor hrupi raznobojna šuma 

i više nje plavi vis! 

Na česmi prššššti mlaz. 

Sa grana stižu dživ—dživ pozdravi. 


Bršljan, gust, visi niz kolje. 
Blag je zrak. Sunce napušta polje. 


A voćnjak miriše: orah razobručen. 
Vika djece iza susjedove kuće. 

NAŠA KUĆA STARA 


Potrčaše potoci, prođe zima jaka. 
Proljeće istjera stanare s čardaka. 

Na prozoru spazismo letače pirgaste, 

a pod krov nam dođoše komšinice laste. 
Na tavanu kumrija od svitanja guče 
zibajuć u bešici mršavo golupče. 

Jednog jutra mačići gore zacviliše. 
Nigdje mace, a Gigo ispred praga kiše. 
Tri jutra smo nosili u bakrici mlijeko 
dok ih Papučarka ne sakri daleko. 


Ko god dođe naša kućica ga skrije. 
Kome je zima neka se ogrije. 


NGC 


Naša kuća stara raširi kapute 

čim s planine polete vijavice ljute, 
kad se mraz u čizme do peta uvuče, 
a dim plavi šal do oblaka vuče. 


Koga je strah u nju nek pobjegne, 
nek pronađe mjesto i u mraku legne. 


A ko čuva kuću pod brdom, u stranama? 
Jedan jasen, sa širokim granama. 


OR. aALJ). AUŠ A A 


VASVA 


Razboljela se u proljeće, kad lista 
dženerika u avliji i više sela buje. 
Sipile su rosuljaste kiše. Mi smo morali 
ostati u kući, a Vasva — da boluje. 


Jednog jutra granulo je sunce, 

ali nisu granule Vasvine oči. 
Rijeka je umukla u svome koritu, 
šaptali su vjetar i potočić. 


Vasva je nečujno otišla u nebo, 
u oblak najljepši, bijeli. 

Više se nismo prljali u pijesku 
niti smo se na Zidine peli. 


Danima smo gledali u nebo, 
zvali je često i pozdravljali. 

Još smo se nadali da će se vratiti 
u naš sokak razigrani, mali. 

TREŠNJA 


U našoj avliji — stražar čedni, 
stotinu ruku ima. 

Kad na put pođem i kad se vraćam, 
srdačno maše njima. 


Zelene dimije obuče prva 
čim se proljeće javi. 
Cvjetiće bijele ono joj pospe | 
po krilu i po glavi. | 


Pod plavim nebom njezino lice 
danju, noću se smije. 

U maju čupa trepavice, 

u julu suze lije. 


Oh, kako volim njezine suze 
crvene, slatke k6 med! 
Da ne bi plakala neprestano, 
bere ih meni moj djed. 


vSinko, trešnja je voćka zlatna. 
Dijete i ptiče njoj pjevuši. 

Ko jednu granu polomi joj, 
tome se ruka suši. 


U našoj avliji — stražar čedni, 
stotinu ruku ima. 

Kad na put pođem i kad se vraćam, 
srdačno maše njima. 


SREBRENA ČESMA 


Pod orahom, nakraj avlije, 
slap iz duga grla lije. 


Niko kć ona ne dariva. 

Grle je bršljan i kopriva. 

Grli je čovjek žednih usta 

kad s njive dođe, kada susta. 
Prhne i skvasi krila ptiče, 
bumbar napuni svoje zembiljče. 


Navečer, kada odem da spavam, 
česma se sa mnom došaptava. 
Kroz prozor slušam kako klopara; 
ona se nikad ne odmara. 
U noći piju vile i more, 
igraju kolo sve do zore — 
kad jež se češlja i miju lice 
raspjevane golubice. 

esma se puši, od srebra sva je. 
Voda otiče, kamen ostaje. 

BUBAMARA 


Ona, iz roda leptirova, 
ugleda me s kukurijeka. 
Lijepa vijest je sa njom, nova! 
Radostan je moj prst čeka! 


Gore—dolje, tražeć puta, 
mudra, pođe— stane. 

Na vrhu šaputa, šaputa. .. 
pa riširi kaftane 


i u dalek svijet leti 
ispod nebeske plaveti. 

KOŠUTIN TRAG U TRAVI 


Kraj Neretve — selo malo. 

U šljiviku zabodena munara visoka. 
Tu me voljelo djevojče jedno 
berberske puti, zelena oka. 


Noću su brdom bure se zvale, 
a pod vrbom zvijezde spavale. 


U lazinu, gdje rastu runolisti 
i raduje se janjak žuti, 

jelen je žurio košuti 

brstiti čelo i kožu gristi. 


Gdje je sad ono cvijeće ljubavi? 

Ah, Neretvin zelen—brzače! 

Ah, košutin trag u travi | 
Hercegovinom što zamače! : ! 

ONAJ BRZAK ŠTO 
S PLANINE 


Vrbe spustile do vode kose — 
moga djetinjstva dane odnose 
brzaci što se smiruju u polju. 


Onaj brzak što s planine 
ponese sniježnu žest, 

a iz ravnine curak sanjiv — 
to je mog srca hurnebes 

i tišina, što stupa za njim. 


A onaj brzak zeleni pa plavi, 

što zaspi u gustoj travi — 

to su Semkine oči i pletenice dvije. 
Tamo, ko brzak, se strmoglavim 

i u klasulji se razlijem. 


Vrbe spustile do vode kose — 
moga djetinjstva dane odnose 
brzaci što se u polju smiruju. 


Prođoh poljem: 
s rijeke ogledalca proviruju. 

DŽEMRE 


Udari džemre u zrak! 

Krupan pada snijeg, rašireni su na nebu 
zvekiri. 

Otkravi ledenice. Ispod njeg busen do podne 
proviri. 

Slap na koritu već je mlak 

i cvile stare okapnice. 


Udari džemre u vodu! 

Uze joj žest. Uz potok biseri se rune, 
a dojke po njivi skočile. Ohlabavile su 
sjeverčeve strune, 

od duba dalje ne odu, 

konjsku su žicu smočile. 


I udari džemre u tle! 

Toplina krzno zemlje grije, 

probudi korijenje. KO zub, svukud nova klica 
bije. I 

Živnu i mravi i hrčci i puzavice sve 

uza zijev i mrmorenje. 

Otkuda, Tvorče, ta toplina, 
iz koje Tvoje domaje? 
Odakle blage teku struje? 


U mome srcu danas je džemre, 
u mome srcu Zora je: 


Ti čitav svijet miluješ! 

PROLJEĆNE VODE 


Proljećne vođe burljaju! 
Slapovi im kao ruke, 

A grive razigrane 

Od planine do ravne luke. 


Probudio se strašni duh vode! 
On rakite, što vise, lizne 

I vrelo natjera da brizne 

Iz međe i iz pristranka. 

Rije podziđe i plotove! 

Boji ga se trska tanka 

I janje što s mostića zove. 

On ga ponese i počne davit 

A ipak ga u glib otplavi. 


Neka hučno jure 
Rječice i njihova braća, 
Neka šiklja iz izvora mutnih! 


Nemojmo — već sada! — misliti 
Na listopad žuti 

Kada sve vehne 

I kada svaki slap okraća — 

Na koritu il ispod javora — 

I kada boluju trave i gora... 


sa na au, Ka ode soi MOdEČMIE. IE SO IE 


ČAROBNA KOLA 


sEto Jure!x rano majčica ZOVE, 
a nama se u te čase sniva. 

Ah, dok Jure navine točkove, 
spavaćemo mladi poput iva. 


Podahle su u jurjevskom sjaju. 

Stresaju im rese bumbarovi ranci. 
Jurina kola praše po zavičaju; 

od sunca im točkovi, paoci, ruda i lanci. 


BRŠLJAN 


Putevi vode na sve strane; 

bršljan svakim krene. 
ipke vise. Nanizane 

od pređe zelene. 


Dug je put. Penje se na zid, 
vinovoj lozi splete grane: — 
polja i šume obuhvati vid, 

al' svaki puteljak negdje stane. 

JA SIN SAM TVOJ 


U plavo Božje Prijestolje 
kliču zvuci s bogomolja — 
to su pjesme zemlje moje 
gdje huče gore i šume polja. 


= Mila stira i žestoka — 
Bosna na zemlji krvavoj. 
Cuvam te kao i dva oka! 
Ja sin sam Tvoj, zemljo! 

Ja sin sam Tvoj! 


Tamo na Uni—zlatno zrnce, 
a na Drini zora plava. 

U Neretvi spava sunce, 

niz ravnine se razliva Sava. 


Krene li dušman ti na zide, 
u san starih meZarova, 
udariće na šehide 

što krv će liti za brda ova! 

DOK SUNCE TRAŽI 
DOMA PRAG 


Sa gora huči vjetra šum 

i poljem ziba plod — 

da uzme zdravlja hambar pun 
sve Bosne dični rod. 


= Ti, Bosno, rađaš nas 
i vječno pokrivaš. 
Milostivi nek ti da 
mir i krušni zalogaj. 


Viš" njiva žitnih — gordi vrh, 
u kamu—zelen dć. 

Za te smo uvijek lili krv, 

o, naše rodno Ho! 


Pod šumom—travu njiše val 
il sniva otkos nov. 

Od pjesme ječi dolac sav, 

a stado čeka zov. 


Dok Sunce traži doma prag, 
za golem tone brijeg, 

mi čuvat ćemo kamen drag 
i zemlje slavne stijeg. 


NIZ ŠUME I PROPLANKE 

U NOĆI, VIŠE MOGA SELA 


Tepsija neba puna košpa zlatnih... 
Jedna luta sama — i pada... 
Negdje na cesti autobus bulji. 
Trepću svjetla dalekog grada.... 


Šumski stanari spavaju svi 
osim šišmiša i sove. 

Šišmiš iz mraka bahne, strigne, 
a sova pušta hukove. 


Svici fenjere pale—gase, 
zuje im motori. 

U jednoj kući lampa udunu, 
u drugoj gori, gori... 


Kud noću lete avioni? 
U Stambol, Zagreb, London, Rim... 


Jedan dječak neće da spava 
i mlađa sestra s njim. 
Čekaju putnika iz aviona 

s hrpom divnih poklona... 


JEZERSKI VEČERNJI VAŠAR 


Čim dođu zvijezde, u toploj noći, 
u jezeru navrh proplanka, 
razmiču se krovovi-lopoči, 

šušti trstika tanka. 


U kolibi sijeno šuška, 

svitac zapleten u travi. 

Žabe srcu dale oduška: 

što jedna počne, stota nastavi. 


Mjesec na nebu zvijezde pase. 
San nas u sijenu svrće. 
Jezerski vašar završava se 

Pa stari žabac frkće. 

DJETLIĆ SE ŽENI 


Kad je u njivi plug zaškripo 
i šuma obukla gole grane, 
buknula je jedna ljubav 

u davne dane, u davne dane. 


Umjesto žute svađalice 

što se u šumi svakom ruga, 
djetlić sebi djevojku nađe 
na kraju luga, na kraju luga. 


Imala je siv ogrtač, 

a uz vrat đerdan šareni; 
zato je tužila sve do tada: 
— Kuku meni! Kuku meni! 


— Nove ću ti haljine kupit, 


- i prsten zlatan, i mahrame — 


reče joj djetlić čim je vidje. 
— Pođi za me! Pođi za me! 


— Vit, vit! — klapnuše srećna krila 
krećući na put svadbeni. 

Šumicom prođe vesela vijest: 

— Djetlić se ženi! Djetlić se ženi! 

— Klik, klik! — ču se iznenada. 
Mladoženji se smrknu lice: 

to bješe prijetnja iz starog duba 
od klikavice, od klikavice! 


Minu proljeće, minu i zima, 
prođe od tada mnogo dana,— 
ni traga od ruha i momčića 
počešljana, počešljana. 


Svadba šumska još nije bila; 
djevojka čeka spremu skupu. 

Kad s debla čuje klik—klik—poziv, 
odgovor šalje: — Kupuj, kupuj! 


DO 


KRVAVO JUTRO 


I 


Blistaju otkosi. Planina diše. 

Po šumi vjetar povede horove. 
Sunce polahko slazi nih borove, 
hladove im duži naviše. 


Na proplanku, iza trna, 
pasla je sama mlada srna. 


I sve bi bilo poklon iz snova, 
najveće čobansko čudo, 

da neko nije uzviknuo ludo 
uspalivši čopor kerova. 


Nije čekala ni minute! 

Cim zadrhturi koža njena — 
ta vika i lavež dobro ne slute, 
pozna ih srca od rođenja—, 


sa proplanka princeza mala 
dugim je nogama bježala... 


II 


Niz šume i propunte, sunce i mrak, 
češući grmove pri skoku, 

čopor je jurio nju visoku 

njušeći joj vrludav trag. 


Hoće !' izdržati noge tanke, 
to tijelo vitko, plamenosivo? 
Potocima i niz proplanke 
još dugo je lavež odjekivo. 

A zašto si bježala, ludice mala? 
Da si još malo pasla u travi, 

da si još malo pričekala, 

prišao bi ti prijatelj pravi. 


Ali ti voliš češu na rogu, 

mucanje zaova i mališana. 

Nejma te njuške surovog dušmana 
što će ih pronać u brlogu. 


Do večeras nećeš li stići, 
ne bahneš li na naš hiim, 
brojne će uši često strići, 
dizat se glave na svaki šum. 


Znaćemo: negdje mirno spavaš 
slomljenih nogu; izlokana... 

i da se više ničeg ne plaše 

na straži uši jedne naše... 


MOJ UMMETE 
(1993) 

PUTNIK SEBI KONAK 
TRAŽI 


Šta bi Sunce bez svjetlosti, 
nebo bez azura? 

Šta bi moja duša, Bože, 
bez Tvojega nura? 


Putnik sebi konak traži, 
čedo toplo krilo. 

Da mi nije Tvog rahmeta, 
gdje bih se stoplio? 


Ptica leti u visine, 
cvijet se smiješi maju. 
Moja duša hrli Tebi 

i Tvome beskraju. 


Raduje se slavuj zori, 
suh vrt oblacima. 
Moja duša raduje se 
Tvojim džennetima. 


ALA ZORA OSVANE 


Po Yiinusu Emreu, ašikane 


Ala zora osvane, 
slavuje poj spopane, 
cvjetovi se rasane, 
zikir skupa svi čine! 


Aman, Allah, illallah— 
bolu mom je lijek Allah! 
Svemu On je Liječnik plah! 
La ilahe illallah! 


Čim akšami pomave, 

cvijeće poginje glave. 

Ko zna šta tad sanjare 
bulbuli što bol jave. 


Oni bole duraju, 

a srcem šućuraju. 
Salat-selam sve šalju 
dok ne zaspu u raju... 

S NEBESIMA PONESI ME 


Po Seyyidu Nizimu 


Danju, noću gorim, gorim: 
za Istinom čeznem ja. 
Allah, Allah, srce zbori, 

nit sam budan niti spavam. 


Pusti iskru da nestane! 
S nebesima ponesi me! 
Put mi kaži, Valu Tajne, 
dok šapućem Tvoje ime. 


Seyyid Nizam ide, ide. 
Pogledaj ga, nađi lijek. 
Srce sindžire raskide. 
Za Tobom suze lijem. 


BAJRAM DOĐE 


Na godišnjicu Bibinog preseljenja, 
pokraj Majke 


Bajram dođe, mirišu avlije. 

Behar pada s grane šeftelije. 

Ptica, insan, svako se raduje, 

a ja nejmam s kim da bajramujem. 


= Džennetlije putuju, 
svom se Dostu raduju! 
U bajramskom od'jelu, 
u džennetskom veselju! 


Sa vratnica džamijskog harema 
džemat ide, — ahmedije nejma. 
Preslagana uoči Bajrama 

i mošusom divnim mirisana. 


Koga jutros dočekat veselo, 
uz ruku mu pritisnuti čelo? 
Pusta kuća, srce se stužilo: 
opustilo što se zelenilo. 


ODNIJEŠE TE ĆEFINI 


Otrgnut s grančice cvijet, 
odnese ga puhor blag. 


Otrgnut s grančice cvijet — 
ne ostavi puta trag. 


— Boli, boli tvoj odlazak. 
Studen kamen na srcu. 
Odniješe te ćefini 

u džennetsku baščicu. 


Pitam uštap i mlađake 
duša kuda ti šeće. 


Pitam zvijezdu spavalicu 
i onu što s neba slijeće. 


Aršu Rahman kad zab'jeli, 
mrtva zemlja ustrepti, 


ja ću zvati tvoju dušu: 
Mojoj duši doleti! 

MOJ UMMETE 


Moj Ummete, prekini gaflet: 

na tvoj riječ čeka sav svijet! 

Allah, Allah! Ummet časnog Kur'ana 
podići mora bajrak islama! 


Moj Ummete, tufan se sprema! 
Grom puca! Zar spasa nam nejma?! 
Allah, Allah znade: od našeg grijeha 
stidi se čista nebeska streha! 


Moj Ummete, okan' se straha: 

ti imaš Silnog svog Allaha! 
Allah, Allah slama silu dušmana 
prsima našim punim imana! 


Moj Ummete, podigni čelo, 

u srcu svom otkopaj vrelo! 

Allah, Allah! — Iz tog Harfa Čistoga 
buknuće huk izvora bistroga! 

PM KE 1 rt RAI SEMPER 


MK etego reiejćat: 


SRAMNO JE BITI ŽIV 
(1994) 

OD MAŠRIKA DO MAGRIBA 


Od mašrika do magriba, svuda gdje se ezan 
čuje, 
ubijaju jata Tvoja, Tvoje ševe i slavuje! 


= Naše selo umuklo je 
pa nebesa tužna stoje... 
AI što više krvarimo, 
sve više Te mi volimo! 
Sve glasnije mi kličemo 
i u Zori osvićemo! 


Ovog časa — dok ti spavaš — kolju grlo 
jedne ptice! 

Ubijaju — ni zbog čega! — nježnu braću i 
sestrice! 


Ovog časa — dok ti spavaš — na odžaku 
gnijezda pale! 

Noćas mrznu — ni zbog čega! — mrtve oči 
ptičje male... 


Ovog časa — dok ti spavaš — novo jato na 
put kreće. 
Grlimo se i gledamo: koga sutra biti neće?! 


O, SVETA RIJEKO NAŠA 


Haljine majci dugo sam prala, 
Na Drini zebla, stajala... 

U viru djevojče gledala 

i mladom Ahmi mahala... 


Prođe me žovot a ne znah ja 
zašto je Drina drhtala, 

zašto je zorom ječila, 

a s noć rikala! 


= O, sveta rijeko naša, 
pramajko tužna voda svih, 
u svakoj benti, punoj šaša, 
stotinu duša spi! 


Šehide je pogubila, 
zato je Drina izludila! 


VL 


%+ 


%+ %+ 


E, moj Ahmo, oči moje, 

zauvijek ostah da ti mašem! 
Ljubav, kć duga, spaja nas dvoje 
nad grivom Drine naše. 


Kuršum je stigo arslana tog, 
Drinu je vodu branio! 

Gdje mu je mezar — to ona zna, 
al u mom srcu mu je nišan. 


TLG 


SRAMNO JE BITI ŽIV 


Za šalterom gospođi plavoj 
tenk ju veri mać reče — 
zato što mu je ticket dala 
za jednu vožnju navečer. 


Iksjkuz mi-reče hašišaru 
na nogu koji mu stade. 
Naletivši na revizora, 
zbuni se i prepade. 


U metrou — u svakoj minuti— 
dok smo u krtici bili— 

Tenk ju veri, veri mać— 
ponavljao je niz Piccadilly. 


(logoraška) 


+ et AX 


Sretna — ramena pogurena 
kroz gužvu žurila su kući: 
u bungalov prljavožuti 

u kojem se budi stenjući. 


vSejko mrtav! - Je li moguće?!e— 
u šake suze je lio. 

vNe, ne! San je laža!— 

To mu se život produljio!c 


I onda ugleda mjesečinu 

nad londonskim predgrađem.— 
Zakunja... i u konjušnici 
polumrtvog sebe nađe. 


+ GE 


Doručkuje kefir blagi 

s nareskom bez svinjetine —: 
otkravljen svijećom Novog Života, 
niz lice smijeh mu line. 


ali na vilicama stane, zaleđen... 
Osme Suljkić počne zepsti: 
'Sramno je ovdje biti živ 

dok oni — nikad neće jesti!" 


DIiG 


PRED LICEM ŠEHIDA 


Šehidu Osmi Mustafiću 


— Kako da stanem pred njegovo lice?— 
upitala je Fatima. 


—- Obavezni smo stajati i šutjeti pred njim, 
draga. 

Kao i ovaj dječak, 

čiji nas osmijeh zaustavlja pokraj stola, 
daćemo svoj život: 

uzeće nam ga čeljust rafala 

ili će sagorjeti u trpnji za Pravdom. 

Mi se više nikada nećemo nasmijati 

jer mi smo Bosanski Muslimani. 

PJESNIK NA TABUTU 
(1989—1994) 


+ 
+ + 


Često - u molitvi— 
misli mi odšetaju. 


Stresem se — stidan — jer Znam: 


na Božju Sofru ne padaju! 


On mi uzvrati jedan tren, 
kratku poruku Milosti, 

kad samo jedna kap kane: 
oživi srca sasušen list, 

a onda sve šume šušte grane! 


KAKO NASTAJU BISERI 


U tijelo školjke usadi se zrno pijeska 
i mirno stvorenje počinje se mučit. 
Obloži ga svojom sluzi, 

svojom mukom. 

I more u njoj počne hučit. 


I što je bol veći, 

ona ispušta više sluzi 

kad se iza sna u dubini budi 
ili u grču puzi. 


Gospođa neka udebljana, 
staveći nisku na svoje prsi, 
hvali se sjajem boba nizana. 


A muke? A bol što život skrati? 
Ah, ko će za to znati! 


VGOGG 


PJESNIK NA TABUTU 


Almasli svjetlost suze lije 

nad divnim likom, u srmi majskoj. 
sBože, nek slavuj ove duše tihe 

_ propjeva i u bašči rajskoj!e 

PJESNIK S BIOGRAFIJOM 


Prva zbirka pjesama Džemaludina Latića Mej- 
taš i vodica (1980), odmah po predaji rukopi- 
sa izdavaču, izazvala je suprotstavljene reak- 
cije recenzenata. Književni kritičari i urednici 
koji nisu služili političkoj (zlo)upotrebi književ- 
nosti već, jasno, (književnoj) Umjetnosti (takav 
je bio Ivan Lovrenović, kome se ima zahvaliti 
što je ova stihozbirka objavljena), istaknuli su 
originalnost rukopisa napisanog arhaičnom, 
stilski svježom bosanskom ikavicom, s moti- 
vima koje zahvaća istinsko, metafizičko pjesni- 
štvo, dok su oni drugi, kvazi kritičari (na žalo- 
st, pjesnikove nacionalnosti!), po svaku cijenu 
nastojali onemogućiti štampanje ovog rukupi- 
sa. Latić je tako odmah s početka ponio svoju 
tešku pjesničku sudbinu, u kojoj se nastojalo 
doslovno ugušiti njegov glas i, na drugoj stra- 
ni, boriti se za njegov umjetnički svijet i poru- 
ku, u jedno vrijeme čak i za njegov život. 

Nekoliko godina kasnije, kad je dopao tamni- 
ce, i pjesnik i mi koji smo bili njegovi saputnici 
u književnosti i životu, shvatili smo razloge nje- 
gova progonstva: Mejtaš i vodica napisana je 
drevnim bosanskim jezikom, pa ako postoji 
taj jezik (a to je malehna, ludo hrabra knjižica 
snažno, po ko zna koji put u historiji jedne mu- 
tavo i osiono osporavane nacionalne književ- 


nosti, potvrđivala), postoji onda i narod bosan- 
ski, a to dalje znači da i taj narod ima svoju 
državu, da je ponikao tu, na svojoj baštini! 


Latićeva veza s baštinom išla je, naravno, pre- 
ko jezika, i to ne samo preko pukog korištenja 
spomenute arhaične leksike — koju je pjesni- 
kova imaginativna moć crpila iz sokova dje- 
tinjstva provedeng u selu koje je i danas bogu- 
milsko haman koliko i muslimansko — već je- 
zika u kome je rkuća Bitka, u kome je polože- 
na jedna tipična dobrobošnjanska emocija i mi- 
sao, patnja i radost, u kome su i kojim su izva- 
jane forme i svjetovi zaspali u jezičkim arheti- 
povima, dijačkim figurama i pismenima, kali- 
grafskim i katibskim viticama i zapisima. Tek 
s vezom s tradicijom, s jezikom, pjesnik izlazi 
u svijet dalje i šire od pridvoračke doline, iznad 
koje noću blješte zvijezde. 


Književni kritičar Aziz Kadribegović, nagnut 
nad Mejtašom i vodicom, zapitao se u svom 
prikazu da li će Latić uspjeti da se nadhrve sa 
svjetovima i formama koje je njegova nezasita 
mašta otkrila i otkrivala. To je bilo pravo pita- 
nje. 

Odgovor na njega čekali smo haman čitavo de- 
setljeće, kada se, ponovo sa poznatim kompli- 
kacijama i zabranama, ipak pojavila nova La- 
tićeva knjiga pjesama Dome Davudov (1989). 
U međuvremenu pjesnik je, zbog Ideje, pa i 
zbog Mejtaša i vodice, odležao godine zatvo- 
ra u sistemu koji se — s razlogom! — uplašio 
njegove riječi. Na robiji i po bolnicama ispisi- 
vao je potresne pjesme o slobodi i ?saznanji- 

ma iz patnjex ilegalno ih prebacujući do knji- 
ževne javnosti. Citajući njegove pjesme skri- 
veni od policije i špijuna, namah smo uvidjeli 
ne više hrvanje već poigravanje formama 
usmenog i tradicionalnog pjesništva i, još: for- 
mama klasičnog islamskog istočnjačkog kao i 
modernog zapadnoevropskog pjesništva. Ka- 
da se pojavio Dom Davudov, pred nama je bi- 
la knjiga našeg postmodernizma, u kome ni 
jedna forma u inventaru (književne) umjetno- 
sti nije zastarjela, već se u svakoj — shodno 
pjesnikovom instintku da izabere u koju for- 
mu će saliti određeno iskustvo/motiv — mo- 
že otisnuti pečat duše. U novoj zbirci razgova- 
rali su Kur'an i Biblija, Rumijev beyt i Apoli- 
nerovi grafizmi, rubaije i kokofonija Moderne, 
sufizam i spleen, Mandeljštam, Ahmatova, Mi- 
loš, sevdalinka, Tin Ujević, Musa Ćazim, Ril- 
ke, Yiinus Emre... Pjesnik je izgarao u magmi 
svoje mašte — na radost našoj književnosti. 


Kratki predah doživjeli smo u zbirci za djecu 
ljupka naziva (i izvanredne likovne opreme 
Avde Žige) Srebrena česma (1992). To nije, ja- 
sno, bila prva takva zbirka jednog bosansko- 
muslimanskog pjesnika, ali je posigurno bila 
najautentičnije muslimanska-bosanska: po lir- 
skom svijetu koji je donijela pred naše mlade 
čitaoce, i ne samo pred njih. 

v Pjesnik s biografijom, kome je riječ 2osnov- 
no sredstvoc, nastavio je da izgara. Na žalost, 
to je sve manje bilo umjetničko izgaranje. Ra- 
zočaran, s preteškim osjećanjem nacionalnog 
bola, iz književnosti je ušao u svijet politike, u 
to rajsko zabranjeno voće maštara koji vjeruju 


da mogu popraviti svijet; semiotički znak kop- 
nio je pred deklarativnom bukom. 
Latić piše još samo ilahije, religiozne pjesme u 
slavu Boga, i patriotske pjesme, povremeno ih 
dajući horovima na izvođenje. Njegova meta- 
forika blijedi pred estradnim pjesništvom ja- 
sne poruke. Šta će biti dalje s njegovom unu- 
tarnjom groznicom Mašte i vizija, zanosnih sv- 
jetova, lirike... to ne možemo znati; možemo 
poželjeti još jedno zasićenje tom dervišu, slom- 
ljenog srca. 

Hadžem HAJDAREVIĆ 

BILJEŠKA O PISCU 


Džemaludin Latić rođen je 1957. g. u Pridvor- 
cima, selu smještenom u kotlini između Crnog 
vrha i Vranice, bliže Prozoru nego Gornjem Va- 
kufu. Pokraj Pridvoraca, u starom srednjovje- 
kovnom greblju, leže stećci i nišani. Niz polje 
teče rijeka Tušćica, koja se ulijeva u Vrbas. 
Prve harfove i slova naučio je kod svoga babe 
Sakiba efendije. 

U šestom razredu objavio je svoje prve pjesme. 
Godine 1972. upisao se u Gazi Husrev—bego- 
vu medresu u Sarajevu. Tada je počeo objav- 
ljivati vjerske i ljubavne pjesme u književnim 
listovima družeći se s mladim sarajevskim pje- 
snicima u Književnom klubu ,Tribina 084. 
Poslije Medrese završio je Filozofski i Fakultet 
islamskih nauka u Sarajevu. Magistar je filolo- 

ije. 

Žbog islamskih i nacionalnih političkih ideja, 
na poznatom Sarajevskom procesu 1983. g., u 
grupi trinaestero bosanskomuslimanskih inte- 
lektualaca, osuđen je na 6,5 godina robije. Oslo- 
bođen je pod pritiskom književne javnosti, Me- 
đunarodnog PEN-a i Amnesty Internationala. 
Dosad je objavio tri knjige lirike: Mejtaš i vo- 
dica (V. Masleša, 1980), Dome Davudov (Sv- 
jetlost, 1989) i Srebrena česma (V. Masleša, 
1992) iz kojih je sačinjen ovaj izbor, s tim što je 


dodano tridesetak novih pjesama. Pjesme su 
mu uvrštene u preglede bosanskohercegovač- 
ke poezije te u Antologiju muslimanske poe- 
zije XX vijeka, a prevođene su na arapski, tur- 
ski, albanski, engleski i francuski jezik. 

Sa grupom mladih muslimanskih pisaca i no- 
vinara pokrenuo je sedmični list za politiku, 
vjeru i kulturu "Muslimanski glase (prvo ta- 
kvo glasilo nakon više od pedeset godina me- 
dijske študnje o ovom narodu u bivšoj Jugo- 
slaviji), a danas je glavni urednik Ljiljana, 
bošnjačkog nacionalnog sedmičnog lista, i asi- 
stent na tefsiru (tumačenju Kur'ana) na Fakul- 
tetu islamskih nauka. 

Član je Svjetskog društva islamskih pisaca. 
Ima troje djece s kojima živi u Sarajevu, u sta- 
roj bosanskoj kući, u jednoj avliji pokraj Tre- 
bevičke žičare. 

Sadržaj 


MEJTAŠI VODICA 


Autoportret/11 
Mejtaš i vodica/12 
Mašeta/13 
Sablja/14 

Vranja stina/15 


DOME DAVUDOV 


TAJNE 

Tajne/23 

Mistici/24 

Breza, nevjesta/25 

Zekeriyya/26 

Agistos/27 

Razgovor u vasioni/28 

Maslačak/29 

Nevjestina noć/30 

Mjesečeva mijena/31 

Prvi mi'radž (Putovanje poslanika Idrisa 

— 'aleyhi's—selam— iz zemnog u besmrtni 
život i ponovni povratak na Dunya)/32 
Mi'radž poslanika Muhammeda 
—'aleyhi's—selam—, krune svega stvoreno- 
ga/50 

Mladice sa semerkandske šeftelije/52 


ŠKOLJKA 
Školjka/57 
Grad/58 

Jedna klica/59 
Dva vjetra/60 
Rijeka i drvo/61 
Žetelica/62 
Draga/63 
Piljak/64 
Ptica/65 
Svraka/66 
Blato/67 
Leptir/68 
Čirak/69 

Cijela priča/70 
Solufi/71 
Čuvar vrta/72 
Konaci/73 
Tabut/74 . 
Čadordžija/75 


ALIFAKOVAC 

S Trebevića/79 
Alifakovac/80 
Harf/82 

April, sjećanje/83 
Metamorfoze/84 
Behar u Sarajevu/85 


LICA I TARIHI 

Mrinske vode/88 

U haziranu preseli/90 
Skrivena/91 

Natpis na Nefisinom nišanu /92 
Sa Souk—bunara iz bašče/94 

Mir ruci Munla—Mustafe Bašeskije/96 
Tvoja smrt/98 


SAL 

(Odakle sišeš)/102 
(Horsko pjevanje)/103 
(Ova se priča)/104 
(Sagni se i slušaj) /105 
(Roje se)/106 

(Jesen se)/107 

(Fenjeri i svici) /108 


PREDVEČERJE 

Ko si ti/110 

Predvečerje/111 

Onaj ko je otišao s kišama/113 
Sindbadovo putovanje/114 
Cešljaš se/115 

Val/116 

v Vaše njivex/118 

Naloži vatru/119 

Hej, tihi voćari moji/120 


PJESNIK PAMTI 

Sarajevo, spržila te munja /122 
Basna/123 

Moje INRI/124 

Tevhid/125 

Vrisak/126 

Vaj—haluna, šeher—Sarajevo/128 
Selidba ptica/131 

Šiblje i gradinar/132 

Live and let die/133 

Život palme/134 

Poslije dvije godine/135 


Balada o medvjedici/136 

Zeničko bdijenje/138 

Semka/139 

Regina noxtis, drugo rođenje/142 
Zimski lov/143 

Strah od mraza/144 

Decembar u Foči/145 

Homage Goranu/146 

Mezari na Drini/147 

Breza, ispred zatvorske bolnice/148 
(Izgubiću se u pucnjavi i jeci)/149 
Yagub/150 


JEDAN POGLED NA SARAJEVO 1986. 


Jedan pogled na Sarajevo 1986./152 
Ja i svi moji prijatelji/154 
Predvečerje u Novom Gradu/155 
U podne—sirena/156 

(Nad mirnim gradom— minareti)/157 
Novi grob/158 

Filitijevo polje/159 

Breze/161 

Dimnjak u centru grada/162 

Nered moje slobode/163 
Nautilusi/165 

